text:
Partint is trabballus de is scuadras de sa Rapresentativa
Gratzias a Deus, cumenti si narat, de acua nd'est arruta e sighit a nd'arrui a sircias (o sricias, chi mi praxit de prus, cumenti ddas sa tzerriant innoi in Bidd'e Sorris); fortzis, a narai sa beridadi, est proendi unu pagheddu tropu, a parri miu a su mancu, ca apu intendiu chi me is ùrtimas trinta diis (cussas de su mesi de Donniàsantu, po si cumprendi) at protziu su tanti che me is annus passaus fadiat in trescentus e sessanta cincu diis, est a nai in doxi mesis. Cussus chi tenint is pentzamentus prus lègius, in bidda mia, est craru, funt is massajus (est a nai is chi trabbalant me is campus, me is sartus, e ndi pesant sa canciofa, chi est sa faina de importu prus mannu, po su chi pertocat su dinai chi incasciant), chi abarrant, po forza, sèmpiri acapiaus a su tempus; mi nd'arregodu beni, cumenti chi fessit oi, de totus is trumentus de is tzius e de is fradibis de sa bon'anima de mamma mia (chi est crescia in una famìllia, manna manna meda, de massajus, a partiri de su babbu, e duncas de nonnu miu, chi teniat atrus otu fradis mascus, totus ocupaus cun su trabballu me is campus, pruschetotu cun su trigu) chi in s'istadi timiànt sa sicanza (in bidda dda tzerriant sicidadi, cun su fueddu chi abarrat prus aguali a s'italianu, si nd'acatais a solus) e fintzas su bentu tropu forti (chi ndi sciusciat is piogias, diaici tzerriant is arrigadoris chi si manigiant po acuai is prantas me is campus) e in s'ierru sa cibixia, chi abbruxiat, de su frius, totus is gureus. E duncas seu cresciu in unu logu innoi sa genti abarrat totu castia castia, a conca in susu, po circai de cumprendi, de intzertai cumenti at a girai su tempus. Po su chi pertocat custa cida, parteus de innoi, diaici incumentzaus a s'incarai in su mundu de sa bòcia de is diletantis sardus, su tempus mau nd'at sciusciau (est a nai: at fatu sartai) duas partidas in sa Lista A de sa Promotzione, cussas duncas tra is meris de domu de s'Atleticu de Narcau e is allenus de su Ceraxius, e tra is de su Bidda Matzraxia e is de su Gonnos. Me is atras duas listas de sa Promotzione e me is cincus listas chi faint parti de sa Primu Categoria si funt giogadas, invecias, totus is partidas, chenza nemmancu unu strobbu. Est una feti, mancu mali, sa partida sartada in sa Lista A de sa Segunda Categoria, cussa tra is meris de domu de su Santu Giorgiu de Flumini, chi si dda depiant biri contras a is allenus de s'Azzurra de Pauli. In sa Lista F (chistionaus sèmpiri, est craru, de sa Segunda Categoria), nd'est sartada sa batalla tra is de su Montiferru, sa scuadra de Iscanu, e is allenus de su Sabarussa, cun is duas scuadras chi si funt postas de acordiu po cabai in campu su cuindixi de custu mesi etotu, est a nai su mesi de Idas, o, chi si praxit de prus, su mesi de Nadale.
E immoi chi nci pentzu, oi est sa segunda dì de su mesi nou, est a nai de cussu chi nd'est intrau de feti corantotu oras, e su coru miu est totu unu prexu, chi fortzis mancu nci credeis. Apustis de totus is daboris e is trumentus chi su mesi de Dònniasantu m'arregalat, mancai no ddus ia a bolli (ma in custa fida, deu ddu apu cumprendiu beni, no sciu de bosatrus, nci funt certas cosas chi si nd'arribbant a pitzus chentza domandai su permissu, e aranti a custus arroris mannus podeus circai feti de tenni passièntzia e coru forti, cumenti consillàt, tra is atrus, cussu grandu filòsofu chi si tzerriàt Epicuro e, impari a issu, un antru grandu filòsofu cumenti a Zenone di Cizio, chi fiat su babbu, ddi naraus diaici, de su Stoicismu, una genia de arrexonamentus apitzus de sa vida e de sa natura chi, apustis, est stètia torra piscada de Seneca, tra is atrus) nd'est intrau, duncas, unu de is mesis prus drucis: at a essi chi est prenu a cucuru de festas (partendi de cussa de s'otu de custu mesi etotu, fintzas a arribbai a cussas po sa noti de su trint'unu, chi est s'ùrtima de s'annu e cussa chi si nc'at a portai in su duamilla e binti-duus); at a essi chi su coru de sa genti si prenit de allirghia; at a essi chi is bias de is biddas e de is citadis funt prenas de genti in giru po comparai is regalus; at a essi chi nci funt is luxis apicadas me is palus de is rugas; at a essi po totu custas cosas postas impari (circu de incrutzai!), intzandus, chi mi intendu sèmpiri a trassa de unu pipieddu chi no bidi s'ora de oberri is pachiteddus, mancai comomai no tengiu prus arregallus de oberri, ma s'arregallu prus mannu chi potzu arriciri, dònnia dònnia annu, est a podi castiai, cun saludi e chenza tropus daboris (po su chi mi pertocat), totus is atrus cristianus(partendi de is de sa famillia mia) chi si prexant e faint bonas festas. Custu po su chi pertocat su mesi de Idas, ma apa a tenni ancora s'ocasioni, de innoi a sa fini, de ndi chistionai mellus, ndi seu seguru, mancai me is cidas chi ant a benni etotu.
Po immoi duncas torraus a nosu, cumenti si narat, e a is chistionis de importu prus mannu po su giassu de is amigus de su Diario Sportivo.
Me is ùrtimas diis nd'est aproillada a foras una noba toga meda, chi pertocat is piciocheddus prus piticus chi giogant a bòcia me is scuadras de totu sa Sardìnnia, e seu seguru chi nci ndi funt unu scantu de issus chi funt prexaus meda meda; seus chistionendi, duncas, de sa lista de is giogadoris chi is allenadoris de is scuadras de is "Rapresentativas" (est a nai is scuadras pesadas cun totus is giogadoris prus fortis e prus bravus, chi ant a andai, s'annu chi benit, a si giogai su chi in italianu si tzerriat "Trofeo delle Regioni") ant pesau.
Po su chi pertocat sa Juniores (sa scuadra de piciocus chi tenint fatus no prus de dexiotu annus), duncas, sighida de Albertu Antinori, ariseu, s'unu de su mesi de Idas, si funt atobiaus po su primu allenamentu, in su centru sportivu federali "Tino Carta", in Aristanis, prus de trinta piciocheddus, e intzandus andaus a castiai beni de innoi ndi lòmpint is giogadoris: incumentzaus de is de s'Arbus (chi currint in Ecellenza), chi tenint in sa scuadra de sa Rapresentativa Riccardu Muscas; is de s'Andromeda, invecias, (chi currint in sa Lista A de sa Promotzione), mandant Simone Corteddu; is de s'Atletico de Casteddu (chi currint sèmpiri in sa Lista A de sa Promotzione) si prexant po Fabieddu Porcu; prexu mannu puru in domu de su Bosa, cun Antinori chi ndi piscat Alessandro Unali. Is de su Cabuderra (chi funt fadendi a biri cosas togas medas me in sa Lista A de sa Primu Categoria), sighius de mister Andrea Loi, mandant a giogai in sa scuadra de sa Rapresentativa Matteo Cao. Is de su Castiadas (torra una scuadra de s'Ecellenza) ndi tenint tres: seus chistionendi de Micheli Maganuco, Mattia Melis e Gabrieli Serra. De su Calangianus invecias, una scuadra chi currit in sa Lista C de sa Promotzione, nd'aproillat Raffaeli Sambiagio. Is casteddaius de sa Ferrini, chi in s'interis funt fadendi spantus meda po su chi pertocat is giogus de s'Ecelenza, si prexant po Nicola Murgia. Prexu mannu puru po Mirko Passerò, chi est gioghendi in sa truma de is de sa Frassinetti de Su Masu, in sa Lista A de sa Primu Categoria. Is de su Ilartzi podint essi cuntentus de biri, in sa scuadra pesada de Antinori, unu piciocheddu bravu cumenti a Alessiu Cossu. Is de s'Ilva de La Maddalena funt rapresentaus de Gabrieli Lobrano; is campidanesus de sa Kosmoto de Muristeni ndi tenint tres sceraus po sa Rapresentativa: seus chistionendi, duncas, de Micheli Angiargia, de Filippu Ghiani e de Alessiu Idda. Tres piciocus ndi lòmpint de sa scuadra de sa Nuorese de Nùgoro: Giovanni Bulla, Davideddu Congiunti e Andrea Piredda. Tres nd'arribbant de is biancus-nieddus de s'Ossese: Riccardu Fancellu, Giuanni Ubertazzi, Andrea Zinellu. Is de su Poltu Ridundu funt prexaus meda po Antoniu Seddaiu; is casteddaius de sa Pro Sigma, chi me is ùrtimas cidas ant donau is crais de sa scuadra a Mauriziu Idda e nc'ant bogau s'allenadori chi teniànt ainnantis, est a nai Riccardu Spini, mandant a giogai in sa scuadra de sa Rapresentativa duus piciocheddus fortis e bravus cumenti a Paolu Pilotto e Edoardu Piras. Is de su Sadali, mancai is cosas po sa scuadra sighida de Adamo Marci no s'iant andendi tanti beni in sa Lista B, sèmpiri de sa Promotzione, funt fadendi unu trabballu bonu meda cun unu piciocu cumenti a Manuel Mantega, chi at cunvintu Antinori a ddu tzerriai in sa scuadra chi est pesendindi. Is cuartesus de su Sant'Aleni tenint tres giogadoris in sa lista: seus chistionendi, intzandus, de Matteu Cannas, de Giuanni Fideli e de Sergiu Tamburini. Is de su Ceraxius, chi currint in sa Lista A de sa Promotzione, ant a essi rapresentaus de Gabrieli Pisanu e de Federicheddu Porru. Serraus custa lista longa cun is aristanesis de sa Tharros, sighius de Antoniu Madau, chi funt a su segundu postu de sa lista cosa insoru, e chi funt fadendi giogai unu piciocheddu forti cumenti a Filipu Stevanato.
Chi seis de acòrdiu cun mei, apustis de essi chistionau de su tempus mau, de unu pagheddu de filosofia (chi mai manchit in sa mesa cosa mia!) e de sa scuadra de sa Juniores, andaus puru a castiai cumenti funt cuncodradas is cosas po su chi pertocat sa scuadra de is Allievus, sighius de Andrea Pia, chi si funt atobiaus po sa primu borta propriu ariseu a mericeddu, sèmpiri me is campus sportivus de Aristanis. De s'Alighera nd'aproillat Giacumeddu Pinna, is de s'Arbus mandant Alessandru Sogus, is de su Bosa (chi currint po is giogus de s'Ecellenza) ndi tenint duus: seus chistionendi de Lorenzu Avellino e de Fabieddu Bonu. Is de sa Bittese, sa scuadra de Bitzi, chi currit in sa Lista B de sa Promotzione, si prexant po Pauleddu Aru e po Pier Giorgiu Pau; is de su Crabònia, chi funt sighius de un allenadori de importu mannu e de esperièntzia cumenti a David Suazo, chi fiat s'atacanti de su Casteddu e apustis de s'Inter puru, sa scuadra de Milanu, in Sèrie A, funt prexaus, est craru, po Nicoleddu Muscas e po Christian Fidanza; is de sa Corrasi de Ulìana si prexant, e meda puru, po sa lamada de Salvatoreddu Acquas; is casteddaius de sa Ferrini mandant Ricardu Brai e Gabrielleddu Lai; po sa Kosmoto puru nci funt duus giogadoris in sa scuadra de is Allievus: seus chistionendi de Ricardu Arangino e de Tomaseddu Mudu. Is de sa Nuoresese si prexant po Ludovicu Ruggiu; is de s'Oliena funt fadendi cresci, e beni puru, unu giogadori forti cumenti a Giuanneddu Luppu. Prexu mannu in domu de is de s'Ozierese de Otieri puru, cun Antoniu Marteddu e Luigi Zappareddu chi funt stètius sceraus de Pia. Pròpriu Marteddu est unu de is giogadoris chi est fadendi biri is cosas prus togas e est fadendi is ispantus prus mannus in sa Lista B de sa Promotzione, cun s'atacanti de sa scuadra sighida de Ferruccio Terrosu chi tenit giai fatus calincuna cosa cumenti a ses gol me is primus dexi bessidas e tenit giai, est pagu ma seguru, totus is ogus apitzus de is scuadras prus mannas e prus fortis chi nci funt in dì de oi in Sardìnnia, cun su piciocheddu chi est nasciu su dexiotu de su mesi de Abrili de su duamilla e cincu e tenit, duncas, (chi totus custus numerus no mi faint bessiri a foras de conca e perdi su contu), feti sexi annus, ma est giai gioghendi, chentza tenni nesciuna bregungia, nesciuna timoria, cun is giogadoris prus mannus de issu. Is casteddaius de su Club San Paolo, chi currint in sa Lista A de sa Seguda Categoria, funt prexaus po sa lamada de Lorenzu Morini; is tattaresus de sa scola de bòcia de su Puri e Forti funt rapresentaus de Lorenzu Filia e de Flavio Mereu; is de su Cualtu Sant'Aleni, torra, tenint in sa scuadra de sa Rapresentativa Sarda de is Allievus Luca Crobu. Alessiu Pilo e Enricu Zirolia funt is duus giogadoris chi nd'arribbant de is tattaresus de su Latte Dolce; is casteddaius de sa Sigma si prexant po Matteu Diomedi e Mattia Pinna. Is de sa Tharros de Aristanis faint su tifu po Alessiu Piras; is de sa Torres, chi currint in sa Sèrie D, si podint gosai sa stagioni bona meda, a su mancu po immoi, de Emanueli Carta e de Matteu Del Giudice; is campidanesus de sa Villacidrese de Biddacidru, sighius immoi de Gabriele Mannu, chi nd'at pigau su postu, pròpriu me is cidas passadas, de Congia, funt rapresentaus de Nicolò Zedda.
Eus arremonau is de sa Torres, e mi parit chi nci bolant dus fueddus apitzus a su chi funt bivendi is tattaresus; cumenti si ndi seis acataus, deu pentzu, est de una pariga de cidas chi no chistionu prus (mellus: chi no chistionu prus diaici meda, cumenti sucèdiàt me is mesis passaus e mescamente in totu su duamilla e bintunu) de su tialu de Covid, mancai is cosas de torrai a contai iant a essi una bella pariga, partendi de is leis nobas acapiadas a cussu chi tzerriant Green Pass, chi est su documentu chi serbit po brintai me is logus pùbbricus (cumenti is bar, o is teatrus) e fintzas me is logus innoi trabballaus, e chi ant a cambiai pròpriu su ses de su mesi de Idas, est a nai lunis chi benit, totu custu po cumbati su spaniamentu de sa genia noba de su virus, chi ant tzerriau (si ddu scriu in italianu) "variante Omicron" e chi, a cantu parit, nd'est aproillada de s'Africa. Is de su Guvernu funt circhendi de cunvinci cussus chi no si funt ancora fatus sa puntura de su vacinu a si ndi movi, ma funt circhendi de fai sa de tres punturas a cussus puru chi dda tenint giai fata po duas bortas, poita, a cantu parit de su chi nant is grandus dotoris chi funt sighendi is cosas, tocat a essi segurus de abarrai sanus e intzandus s'at a tocai a fai atras punturas puru, sinuncas nc'iat a essi torra s'arriscu de depi serrai totus is atividadis, pròpriu immoi po is festas de Nadale, po sa segunda borta de sighiu, e chi si depu nai sa beridadi est una cosa chi no bollu mancu pentzai in dì de oi.
Torraus a nosu, duncas: fintzas a immoi is scuadras, a su mancu po su chi pertocat sa Sardìnnia, no ant tentu strobus mannus po crupa de su virus; is giogus funt sighendi a andai ainnantis e fadendi su contu de cumenti funt andadas is cosas s'annu passau (si ddu arregodais, berus? Totus is giogus sciusciaus a sa fini de su mesi de Ladàmini), nc'est feti de essi prexaus. Ma in custas ùrtimas dexi diis, prus o mancu, nd'est bessida a foras sa noba chi pertocat pròpriu is arrubius-brau de sa Torres, chi funt cumbatendi po circai de no fai spaniai su puntori aintru de sa rosa cosa insoru: parit una brulla, ma in pitzus de s'aereu chi at portau sa scuadra torra in Sardìnnia, apustis de sa partida contras a is campanus de su Gladiator (de sa cida passada), e chi est partiu de Roma, ddoi fiat, a cantu parit, a cantu s'est scipiu apustis, unu cristianu cun sa genia noba de su virus in cropu; diaici totus cussus chi fiant in s'aereu funt stètius postus in assètiu, est a nai cussu chi in italianu tzerriaus "quarantena preventiva", cun is giogadoris de sa scuadra tattaresa chi, est craru, si funt depius firmai cun is allenamentus in truma manna. Sa sociedadi peròu at fatu giai sciri chi apustis de is esamis chi is giogadoris ant fatu, a cantu parit no nc'est nemus chi si nd'est buscau sa mobadia, ma po seguresa sa partida chi si depiàt giogai pròpriu custu domìnigu chi benit, contras a is allenus de sa Vis Artena, nd'est sartada, cun is de sa Lega Natzionali de is Diletantis chi no ant ancora decidiu candu at a essi possìbbili a dda recuperai.
Attività realizzata col contributo della Regione Sardegna. IMPRENTAS 2020-2021. LR 22/2018 art. 22


c: text/html

text:
1 Arquiprede de Marongiu.
2 Su reverendo archiprede de Marongiu aet propossadu in su capidulu, tenendo ditu capidulu vicariu Johanne Cataçolu, celebradu ditu capidulu inter de santa Victoria a dies XXII de martu MCCCCLXXXXVIII cun sos venerabiles et primu: 3 canonicu Miali Pala, canonigu Johanne Delogu, canonicu Johanne de Muru, canonicu Bertramu Madida, canonicu Mariane Baldu, su rectore de Semestone, preideru Anthoni de Virdes, preideru Johanne Oruolla, preideru Nicola de Serra, preideru Andria Falque.
4 Su reverendo arquiprede de Marongiu est conparssidu in su capidulu narande ditu arquiprede comente su segnore episcopu de Sorra li demandat cossas et orgiu, su cale su ditu arquiprede non intendet de li {are a} dare cossa nixiuna antis ditu arquipre- de intendet qui su segnore episcopu li aet a dare vinu et unu boe, su cale ditu arquiprede cussas cossas, ço est vinu et boe, diman- dat adsu ditu segnore episcopu over assu percuradore, suo ço est mosser Escanu.
5 Plus narat ditu arquiprede comente su ditu segnore episcopu li aviat leadu sa missa duas voltas, in d’u  modu qui su populu suo si li fuit revoltadu in d’un modu qui lu boliant oquier, pro qui narant si daxat miter su intraditu pro sa cale ditu arqui  lu çitat in dannu de dughentos dita injuria, et su ditu episcopu over vicariu suo  curadore intendet, de recivere cossa nixiu- na vengant {a Mores} hoe over cras a Mores et amus faquer sos contos nostros, 6 et si demendare mi det  mande{n}t como, pro qui narat ditu arquiprede qui Deus volente bolet anda- re   Roma et non queret ditu arquiprede qui aposti palas suas apant a dimandare cossa pro tanto ditu arquiprede narat qui non li est tenudu a nuda. 7 †…† narat su reverendo vicariu qui non intendet fundare judicu in cossa nexiuna †…† qui faquet donnu desu arquiprede contra su segnore episcopu et fina cantu
†…† li at a dare lu at pagare adsu di  †…†.
[355], 1 ← Arquiprede de Marongiu
[355], 4 ≡ ço est mosser [355], 7 ≡ judicu in

robotstxt: allowed

filter: keep


text:
da valeriobinasco | Feb 28, 2012E' STATO COSI' di Natalia Ginzburg E’ STATO COSI’ di Natalia Ginzburg Con Sabrina Impacciatore Regia Valerio Binasco luci e scene Laura Benzi musiche originali Arturo Annecchino Produzione Pierfrancesco Pisani, Parmaconcerti, Teatro della Tosse, Infinito...
da valeriobinasco | Ott 8, 2009L'INTERVISTA di Natalia Ginzburg L’INTERVISTA di Natalia Ginzburg Con Maria Paiato, Valerio Binasco E con Azzurra Antonacci Regia Valerio Binasco Produzione Teatro Eliseo Scene Antonio Panzuto Costumi Sandra Cardini Luci Pasquale Mari musiche originali Antonio...
da valeriobinasco | Nov 5, 2003TI HO SPOSATO PER ALLEGRIA di Natalia Ginzburg TI HO SPOSATO PER ALLEGRIA di Natalia Ginzburg Con Maria Amelia Monti, Antonio Catania, Ariella Reggio, Giulia Weber Regia Valerio Binasco scene Antonio Panzuto costumi Sandra Cardini musiche Andrea Nicolini luci Laura...


text:
Ortonniatodontzia
S’ortonniatodontzia pertocat sa curregidura de is malformaduras de is cantèrgius, de is irregularidadis de posidura de is dentis po su dannu chi custas irregularidadis faint a sa bisura de sa faci e asuba de is funtzionis de s’arrespiratzioni, de sa matziadura e de sa fonadura.
Curregit s’adelantamentu de is cantèrgius, tratat is maliserraduras e is dentis trotas. Cun s’imperu de ainas spetzìficas, comenti s’aina clàssica cun is “brackets” asuba de is dentis, in metallu (opuru in tzeràmica) opuru is maschereddas “Invisalign” chi no si bint, tenit che a tenta de lompi a una serradura perfeta de s’arcada arta cun sa de bàsciu.
Custu est de importu no scéti po s’estètica ma finsas po su chi pertocat sa chistioni mèiga, ca su essi is dentis a cracu de pari amànniat meda s’arriscu de maladias comenti tacadura e parodontiti, ca favoressit s’amuntonamentu de praca e fai bessiri prus traballosa sa limpiadura fata in domu. Po su chi pertocat sa dioanniòstica, po aprontai su programa de cura ortodònticu, su spetzialista tenit sèmpiri abisòngiu de analisi imprus e no de una bìsita simpli:
• fotografias de sa faci e de s’aìnturu de sa buca po studiai sa situatzioni de inghitzu.
• mollus de stùdiu: fatus in ghìsciu asuba de is fotografias de su patzienti.
• Arradiugrafias: ortopantomografia (s’arradiugrafia panoràmica) chi permitit de valutai sa saludi generali de sa buca, sa presèntzia de “agenesias” (est a nai s’ausèntzia de dentis permanentis) e casi sèmpiri is telearradiugrafias latero-lateralis, chi permitit de studiai is arrelatas intre is barras.
S’ortodontzia est medas bortas po sbàlliu assotziada a sa fasi de adelantamentu scéti. Est invècias possìbili chi puru a mannus si potzant otenni arresurtaus stravanaus cun tènnicas ortodònticas noas. Su stùdiu cun atentzioni de sa situatzioni asuba de sa documentatzioni cumpria, permitit de sterri unu programa de sanaduras de tènnicas imperadas, materialis chi abisongiaus, tempìstica e programa econòmicu innantis de cumentzai sa terapia.
Alfadental traballat impari a su Dotori Luca Pilia ortonniatodontzista ca, cun 30 annus de sperièntzia e agiorronamentu fitianu in su tratamentu ortodònticu de is pipius e de is mannus, arresolvit cun profetu is problemas ortodònticus.


text:
Paolo Salvati
Articulu in logudoresu
Paolo Salvati (Roma, 22 de freàrgiu 1939 – Roma, 24 de làmpadas 2014) est istadu unu pintore italianu.
Galleria[modìfica | modìfica su còdighe de orìgine]
Bibliografia[modìfica | modìfica su còdighe de orìgine]
- Monografia, Geniale creazione visiva, 2016.[1]
Notas[modìfica | modìfica su còdighe de orìgine]
- ↑ Biblioteca della Soprintendenza Archeologia, belle arti e paesaggio per la città metropolitana di Cagliari e le province di Oristano, Medio Campidano, Carbonia-Iglesias e Ogliastra. Architettura - Cagliari - CA
Agganzos dae fora[modìfica | modìfica su còdighe de orìgine]
- Salvati, un pittore legato a Oristano e alla Sardegna Archiviadu su 18 làmpadas 2019 in s'Internet Archive.
- Logudoresu
- Biografias
- Artìculos cun còdighe VIAF
- Artìculos cun còdighe ISNI
- Artìculos cun còdighe BNE
- Artìculos cun còdighe GND
- Artìculos cun còdighe LCCN
- Artìculos cun còdighe RKDartists
- Artìculos cun còdighe SBN
- Artìculos cun còdighe SNAC-ID
- Artìculos cun còdighe SUDOC
- Artìculos cun còdighe ULAN
- Artìculos biogràficos cun còdighes de controllu de autoridade
- Italianos
- Pintores italianos
- Roma


text:
cadredhài , vrb: cadredhare, cardedhai, cardidhari, cradedhare Definizione fàghere de ancas, mòvere is cambas iscudendho is peis a terra, prus che àteru po tostorrudéntzia o protesta o dolore; istare a su brínchida brínchida Sinonimi e contrari catrichidhare, ispeinchinare, istrumpidare, matanare, scadronai / iscradedhiare Frasi si ndhe pesat calchidendhe e andhat cadredha cadredha ◊ chi dhi ponit sabi, a sa ferida, su sannori gei cadredhat! ◊ dh'at aferrau a sa braba e dh'at fatu cadredhai: fiat acanta a s'imbrutai puru! ◊ su porcu fit male trobeidu e cadredhendhe s'est isortu ◊ is animalis arestis cadridhant si dhus aferras ◊ axiu tenit sa croxueta cardedhendi candu est cassara a soga a conca!… 2. candu su craboni est malu a tenni tocat a cardedhai cun su sulavogu ◊ chi is predis si podiant cojai, cussu no iat a cardedhai meda po agatai fémina Traduzioni Francese se démener Inglese to fidget Spagnolo agitar Italiano agitarsi, dimenarsi con i pièdi per insofferènza di qlcs Tedesco sich hin und her bewegen.
chinníre , vrb: cinni, cinniri Definizione fàere un'ingestu po inditare calecuna cosa; mòvere; mòvere is prabaristas serrandho e aperindho is ogos; tirare sa fune a is boes giuntos, po dhos manigiare Sinonimi e contrari abbadiai, chizire, fritire, gínniri, mòere, tzindhire, tzirigare Modi di dire csn: fuire a chinnire oju = fuire che lampu; chinnire s'oju = itl. strizzare l'òcchio Frasi su note no chinnit ocru, no fachet una ghilimada ◊ no cinniat ogu ◊ si ndhe riet a tostu a tostu poi tzinnit de oju a sa comare ◊ malos, chena chinnire pibirista a unu póveru animale ant fatu gherra 2. no mi at mancu chinnidu ◊ ndhe giuches de intreore: no saludas, colas téteru, intreu, no ti chinnis mancu apenas! ◊ est ruta e la creiant morta ca isteit maigantu chena chinnire 3. su bentu chinnit sa fiama de sa candhela ◊ chi ti cinnis de ingunis arguai de tui! ◊ est tremendhe prus de tzinnindhe ◊ ti matzucant, ti chinnint che sedatu ◊ cun is ossus arrogaus, no si podiat mancu cinni ◊ no si chinnit in ojos ◊ candu fuedhàt issu nisciunus si cinniat (I.Murgia) Etimo ltn. cinnus Traduzioni Francese remuer, bouger, se mouvoir peu Inglese to move (little) Spagnolo esbozar, hacer señas, mover Italiano muòvere, muòversi pòco pòco Tedesco bewegen, sich bewegen.
chizíre , vrb Definizione mòvere is chígios, is prabaristas, nau prus che àteru cun s'avérbiu no po nàrrere chi istat firmu deunudotu Sinonimi e contrari chinnire Frasi mancu chizit de cantu est atentu Etimo srd. Traduzioni Francese cligner des yeux, clignoter Inglese to move eye brows (lash) Spagnolo fruncir las cejas Italiano muòvere le cìglia, le sopraccìglia Tedesco die Wimpern und die Augenbrauen bewegen.
ischirchinàre , vrb: iscrichinare Definizione coment'e iscutulare a forte, fruscinai, nau pruschetotu de movimentu chi faet incrubandhosi o furriandhosi a dónnia parte chie istat male, sentit dolore forte de no pòdere padire mescamente a bentre Sinonimi e contrari atapai 1, fruschinare, inchingiare, iscoitai / foichinare Frasi cussos titones sunt fumendhe: totavia los as iscrichinados cun su sulavogu! (G.Ruju)◊ si est ischirchinendhe che colora de su dolore chi zughet Etimo srd. Traduzioni Francese se démener, secouer Inglese to fidget, to wiggle Spagnolo menearse Italiano dimenarsi, scuòtere Tedesco sich hin und her bewegen, schütteln.
iscoitài, iscoitàre , vrb: iscoitzare, scoetai Definizione iscutulare sa coa; mòvere a cropu de dónnia betu comente faet su pische, su lampu e àteru (nau fintzes in su sensu de fuire); iscabbúllere, isfrancare Sinonimi e contrari ischirchinare / iscabbúllere Frasi bido su cane meu iscoitzendhe 2. sos carabbineris truvant sos cavadhos e acudint a ndhe víere unu iscoitandhe in sa malesa ◊ sos lampos iscoitant de una parte a s'àtera de s'aera 3. duos ant pilisau briga e sa muzere de s’unu est andhada a che iscoitare su maridu de manos de s'àteru ◊ deo voche apo iscoitadu dae manos de sos inimicos vostros! Etimo srd. Traduzioni Francese frétiller de la queue, se démener Inglese to wag its tail, to squirm Spagnolo colear, menear, escabullirse Italiano scodinzolare, dimenarsi Tedesco schwänzeln, sich hin und her bewegen.
seguzàre , vrb: siguzare, suguzare Definizione mòvere, pesare, cumenciare a andhare, fàere mòvere, fàere pesare gente o bestiàmene, ischidare, fintzes fàere naschire sentidos o ideas; nau mescamente de pegus fémina, bènnere in more, cricare mascu / suguzàrendhe una cosa = bogaindhedha de ue est allogada, pònniri a tretu ca serbit o ca podit serbiri Sinonimi e contrari birbillare, inciulai, insuai, tzuntzullare / ischidare, pesare, sciumbullai, simudhire, subuzare*, sumbuzare | ctr. achedare Frasi sa terra pariat tremendhe che candho si suguzat su vulcanu ◊ eo siguzo chito onzi manzanu, in chirca de achipire ◊ su pastore est suguzendhe sa robba ◊ cussas nues chi ant forma de gigante, e si bident su sole suguzendhe, ista certu chi sunt assinetendhe una tempesta (P.Serra)◊ su pitzinnu fit drommidu ma apustis de duas oras at siguzadu 2. cantas boltas sa terra chi apeuto in s'ànima suguzat sos ammentos!…◊ sas campanas a repicu mi sunt suguzendhe fiotos de ammentos ◊ est chin s'aficu chi torret su beranu a suguzare ancora isperas noas (G.A.Salis) 3. a sa sue, si suguzat, li cheret betadu su berre ◊ sa sue est suguzada e no faghet a la bochire como 4. ndhe cheret suguzada sa frullana ca su fenu est de messare Traduzioni Francese réveiller, mouvementer Inglese to awake, to enliven Spagnolo despertar, animar Italiano destare, risvegliare, movimentare Tedesco aufwecken, wieder erwecken, bewegen.
truminàre , vrb rfl Definizione su si mòvere a cropu coment'e po assíchidu; carrigare contras a unu, cracare Sinonimi e contrari fritire, suncai / afarcai, lòmpere, trubare Frasi a sa bénnida de sos canes sas arveghes si sunt totu truminadas 2. daghi l'at bidu si est truminadu pro li dare a subra 3. fia sempre nervosu, truminadu, chena poder tènnere paghe Traduzioni Francese s'agiter Inglese to be agitated Spagnolo agitarse Italiano agitarsi Tedesco sich heftig bewegen.


text:
Terminata la pausa natalizia, riprendiamo con le pubblicazioni della grammatica sardo-campidanese curata da Bruno Orrù. Oggi si parlerà del nome.
Eus biu, finas a immoi, su mannixu de is vocalis e de is cunsonantis de sa lingua sarda, immoi cumintzaus a brintai in sa parti prus importanti, cussa chi si permitit de ponni impari vocalis e cunsonantis, po formai sonus e fuedhus chi si permitint de si esprimi e de si fai cumprendi.
PARTI SEGUNDA
Su nòmini
Po inditai in manera crara, sa genti, is cosas, is bestias chi fain parti de su mundu chi s’agatat a giru de nosu, su Sardu, comenti dognia lingua, si serbit de is “nominis” o “sustantivus”. Nci sunt nominis chi inditant una persona feti, una cosa feti o un animali feti, sentz’e podi sbagliai, comenti Mariu…. Pepi…. Brabara….. Sardigna …. Sinnia e aici a innantis e nominis chi inditat una o prus personas, animalis o cosas sentz’e però inditai precisamenti de cali seus fuedhendi, comenti: omini…. cuadhus, domus, frori….. e aici a innantis.
In su sardu puru, su nomini, porit inditai cosas chi podeus biri e toccai (cuncretu) o cosas chi no podeus ne biri e ne tocai (de pentzamentu).
Pigheus unu nomini cali si siat po osservai comenti su nomini est cumpostu e comenti podit mudai: FILL-U est formau de una parti chi no mudat mai (FILL) e de una partu chi mudat (U) e chi, mudendi, mudat su chi su nomini bolit inditai. Po si cumprendi:
- FILLU/ FITZU = seus fuedhendi de unu fillu mascu;
- FILLA/ FITZA = seus fuedhendi de una filla femina;
- FILLUS/ FITZUS = seus fuedhendi de prus de unu fillu mascu o de totu is fillus, sent’e fai sceberu perunu;
- FILLAS/ FITZAS = seus fuedhendi de prus de una filla femina;
In custa manera teneus una parti de su nomini, ARREXINI, chi non mudat mai e una parti DESINENTZIA chi mudat e mudendi si fait cumprendi chi seus fuedhendu de mascu o de femina, chi est unu o prus de unu.
Podeus fintz’e biri ca, cambiendi sa desinentzia podeus cambiai atrus piessignus de su nomini. Po si cumprendi:
- CARRU= Carro = est unu nomini
- CARRIGAI =diventat unu verbu
- SCARRIGAI= diventa ancora unu verbu differenti, ma, innoi, is desinentzias sunt duas, una prima de s’arrexini e una pustis
Atras desinentzias cambiant ancora atrus piessignus de su nomini: PIPIU /PIPIEDHU / PIPIEDHA; e atras ancora chi esu a biri pru a inantis
Is classis
Sa lingua latina s’at lassau sa manera de pratziri is nominis a segunda de sa essiada de su nomini, in custa manera podeus dividi is nominis in tres essidas (declinazioni):
Prima essiada
in -a: abba / acua, ajaja, arrosa, buca, bagna, cara, farta, fera, gana, losa, manorba, mesa, nassa, para, saba, resa, tassa, terra
Segunda essida:
in -e/-i: conte/-i, dente/-i, fàmine/-i, frade/-i, fradile/-i, luge/-luxi, mente/-i, ómine/-i, note/-i, ponte/-i, sorre/-i, turre/-i (sa diferentzia dha fait feti sa varianti de sa lingua)
o feti in -i: brusceri, contoneri, ferreri, infermieri, oreri, posteri, sobateri, fusteri
Terza essida
in -o/-u: botolo/-botulu, coro/-u, domo/-u, òro/-u (innoi puru sa diferentzia de bessida est donada de sa varianti de sa lingua)
o feti in -u: babbu, casu, cadhu /cuadhu, figu, fogu, giogu, gureu, logu, manu, nasu, nonnu, ortu, portu, sodhu, sonu, trenu, tronu, binu.
Eus giai biu, in cumintzu de custa parti, ca su nomini porit essi de mascu o de femina. In sa normalidadi, totu cussus nominis chi tennint s’essida in A, sunt de femina, is atras essidas sunt de mascu:
Filla – acua- conca – buca ……..
Fillu – podhini – binu – pani . pei ………
Nci sunt però nominis chi andant po contu intzoru:
- Talis bortas, mancai s’essida siat in /a/ su nomiuni est de mascu, comenti in MANORBA o PARA poita si narat SU MANORBA e SU PARA;
- Talis bortas, invecis, su nomini no mudat po mascu e femina comenti mudat Fillu e Filla, intzandus at a essi s’articulu a si nai chi seus fuedhendi de mascu o de femina: SU CANI / SA CANI – SU GATU / SA GATU – SU MERI / SA MERI;
- Talis bortas su nomini po femina si fait aciungendi una desinentzia a su nomini po mascu: CONTI / CONTISSA – POETA / POETESSA
- Talis bortas ancora, su nomini po mascu est de unu totu differenti de su nomini po femina:
su númuru
Poneus una /s/ a su sing. po fai su plurali, ma de mesania in pitzus, is nominis de sa classe in -u mudant custa -u a -o e faint su pl. in -os:
babbu> babbos/us – cuadhu> cuadhos/us fogu> fogos/us giogu> giogos/us logu> logos/us manu> manos/us nasu> nasos/us nonnu> nonnos/us
ATTENTZIONI: Su nómini est oguali po mata e frutu, ma sa forma plurali, in sa lingua sarda, tenit manixu feti po is matas:
candu naraus: is olias, is nuxis, is prunas, is castàngias, is pressius, est seguru ca seus fuedhendi de is matas de olia, de nuxi e aici a innantis.
Candu naraus: S’olia, sa nuxi, sa pruna, sa castàngia, su pressiu, seus seguramenti fuedhendi de su frutu de s’olia, de sa nuxi e aici a innantis. Tanti est beru ca seus avessus a nai SEU ANDENDI A IS OLIAS po nai ca seu andeendi a su cungiau de is matas de olia (olivariu), ma naraus SEU ANDENDI A SCUDI OLIA candu seu andendi a arregoli is frutus de is matas. Aici naraus : APU COMPORAU TRES CHILUS DE MELA o APU PUDAU IS OLIAS.
Custu de unu po medas balit po arrebius e animaledhus puru. Chi osservaus seus avessus a nai: dh’at carriau sa musca, dh’at puntu s’abi, si dh’at papau sa fromiga… po nai medas muscas, medas abis e medas fromigas.
sa muda
Su nomini fait pagu sa muda, po inditai una cosa prus manna, cun su sufissu -one/-oni:botiglione, busoni, cadirone, calancone, canaloni, cedhoni, leputzone, serroni
poita manixat custu sufissu po atru significau: anadoni, apiconi, buatone, fruconi, palitone
ma po sminguai imperat meda su sufissu -edhu/a e -ichedhu/a e is variantes:
animaledhu, berbeghedha, domedha, cadiredha, canaledhu, feminedha, ispidedhu, leputzedha, nebodedhu, ominedhu, abbighedha, contichedhu, domigedha, ganixedha, letixedhu, netixedha, ossichedhu, tagighedhu
Cun àtrus sufissus:
ballitu, banchitu, brassita, bratzitu, cadhitu, gruxita, iscalita, orrochita, pudhitu, sorichitu, sughita, trumbita
ancutza, cerdutza, leputza, limbutza, bentitzolu, brochitolu, chedhargiolu, comiola, noditolu, perdigolu
Fait pagu s’idea de dispretziai, antzis, giai nudha, e su sufissu -àciu/atzu dhu maníxat cun significau normali: animalatzu (po gente) burrincatzu (po gente)
acuàciu, cavanàtzu, marràciu, saliatzu
donat s’idea de su didispretziu aciungendi a su nomini s’agetivu malu, matzanu (omini malu – pani matzanu) o àteru, o cun sufissu -edhu/a in sensu antifràsticu: feminedha (po nai femina de pagu contu), ominedhu ….
su faimentu
imperendi diferentis sufissus arrenexeus a fai diferentis nominis:
- andàda, bufàda, castiàda, frenàda
- andadùra, bufadùra, messadùra
- atrivia, fichia, ixarida, tussita
- benale, fundali, istadiale, murrali
- bantaxi, donnaghe, istedhache
- aconciadori, binnennadori, pudadori
- abiàrgiu, crabaxu, nodàgliu, pedraju
- crastaza, istedhàgia, paperalla
- machímini, paperàmini, zentàmene
- lompimentu, nascimentu, pagamentu
- abbistesa, chietesa, limpiesa, vecesa
- asuria, bantaxeria, iscassia, terachia
- corcadorzu, ingurtidórgiu, seitógliu


text:
Temporada e lampos
Si ddu at temporada e lampos
Ista atentu ca, a bortas, una temporada lompet in presse, non dat su tempus de andare in logu seguru.
Prima
verìfica sas cunditziones de su tempus giai cando ses ponende in contu un'atividade in logu abertu, comente andare a su sartu, andare a piscare, un'escursione in monte, abbàida prima sos bulletinos de previsione de sos ufìtzios meteorològicos cumpetentes;
ammenta ca, cun antìtzipu bastante, non faghet a ischire de pretzisu cando e in ue at a capitare una temporada.
In logu espostu, cando incomintzat a lampare e/o a tronare
si bides lampos, ispètzie si est a s'iscurigadòrgiu e a su note, fintzas si sunt a largu meda, istesia·ti in presse;
si intendes tronos sa temporada est a pagos chilòmetros e, duncas, est acanta.
Cando est arribende una temporada
osserva de sighidu sas cunditziones de su tempus, pone atentu si ddu at signales chi faghent cumprèndere chi est arribende una temporada:
- si b'at nues cumuliformes chi tenent puntas mannas chi s'isvilupant a manera verticale, e mancari sa dies a badde est bascosa, est mègius a non s'istentare in giassos abertos e espostos (comente su cùcuru de unu monte o s'oru de su mare o de su lagu);
- torra a organizare sa die tua: si ddu at signales non cheret nàrrere ca de seguru est arribende temporada mala, mancari non sutzedet nudda, ma cando arribat, su tempus pro andare in logu seguru at a èssere pagu meda, su prus de sas bortas no at a bastare.
Si ddu at lampos e temporada paris
Unu perìgulu de tìmere de prus est cando ddu at temporada cun lampos. Su prus de sos intzidentes causados dae sos lampos càpitant in logu abertu: su monte est su logu prus perigulosu, ma fintzas sos giassos espostos, e de prus di ddu at abba, comente acanta de su mare, in sos pontiles, sas piscinas postas in foras. Cando est lampende ddu at fintzas unu tzertu arriscu a intro, in logu serradu. Ddue podet àere lampos fintzas sentza pròere.
In logu abertu
- abarra a tesu dae palos, àrbores o sìmiles: non chirches amparu cando est proende in suta de sas matas, e prus pagu si sunt artas meda o semper e cando prus artas de sas àteras acanta;
- non toches cosas cun condutividade elètrica bona;
- chirra·ti·nche dae dossu sas cosas de metallu (aneddos, cannacas, lòrigas e àteru chi podent causare brusiaduras);
- abarra a tesu fintzas dae sos palos de sa tensione arta, ca sos lampos - atirados dae sos cavos elètricos - pasant in sos palos pro s'iscarrigare a terra.
- Si una temporada t'atzapat:
In monte
Cala a bassu, non nche passes in giassos espostos, comente in sos cùcuros; firma·ti luego luego si ses faghende un'iscalada e, cantu prima, arriba a unu caminu prus in bassu, est mègius chi ti movas in canales e giassos cuerrados;
si podes chirca amparu a intro de una gruta - istesiadu dae s'intrada e dae sos muros - o de unu fràigu, si no atzapas mègius fintzas unu corcadòrgiu in foras o unu fenile, abarrende semper a largu dae sos muros;
Cando as agatadu su logu seguru - o si depes abarrare in foras:
- Abbibbirina·ti cun sos pees unidos, abbassa·ti cantu prus faghet, pro non èssere unu paralampos, pro minimare s'intensidade de sa currente chi podet passare su corpus tuo.
- Non ti corches o setzas in terra, e abarra prus o mancu a deghe metros dae sas àteras persones.
- Non t'ispostes cun funes e iscalas metàllicas;
- Si podes, chirca reparu a intro de sa vetura, e tene sas portieras e sos bidros serrados bene e, si faghet, abbassa s'antenna de sa ràdiu;
- lìbera·ti de sas ainas de metallu;
In mare o in su lagu
- non toches e non t'acostes a s'abba, ca favoresset sa difusione de sas càrrigas elètricas: su lampu, podet causare dannos mannos fintzas pro lampigiadura a manera indireta, fintzas a tesu metros meda dae in ue est caladu;
- essi luego luego dae s'abba;
- istesia·ti dae s'oru de su mare o de su lagu o de una piscina in foras;
- libera·ti de paracos, ombrellones, cannas pro piscare e cale si siat àtera cosa a punta de mannària mesana o manna.
In campègiu
Durante sa temporada, est mègius a si repare in unu logu fraigadu, comente sos servìtzios de su campègiu.
Si ses a intro de tendas e podes andare in un'àteru giassu:
- non toches sas partes de metallu e sa tenda etotu;
- non toches cosas de metallu collegados a s'impiantu elètricu; est oportunu a nche istacare dae sa currente elètrica sas aparechiaduras elètricas;
- isola·ti dae su terrinu cun cale si siat materiale isolante a disponimentu.
In domo
A intro de domo s'arriscu de sos lampos est minimadu meda ma, cando ddu est una temporada, est bene sighire su matessi carchi règula sèmplitze:
- non imprees aparèchios atacados a sa rete elètrica e su telèfono fissu;
- lassa istudados (mègius fintzas istachende s'ispina), prus che totu su televisore, su computer ma fintzas àteros eletrodomèsticos;
- non toches cosas de metallu collegadas in foras, comente cunduturas, tubos, calorìferos e impiantu elètricu;
- non toches abba (pro nàrrere: ispeta a cando finit sa temporada a fàghere s'istèrgiu o a ti fàghere sa dòtzia, su prus de sas bortas bastat ispetare una o duas oras);
- non ti firmes suta de istàulos e balcones, pone·ti a intro de s'edifìtziu e abarra a tesu dae muros, ghennas e ventanas, e assegura·ti chi ghennas e ventanas siant serradas.
Dae su situ de sa Protetzione Tzivile


text:
Su primu est unu sèberu de contos de Grazia Deledda bortados in sardu dae Maria Giovanna Serchisu e trasmìtidos dae Ràdio Planargia in 8 puntadas pro ammentare sos 150 annos dae sa nàschida de s’iscritora nugoresa. A su libru b’est abbinadu unu Cd cun s’àudiu de sos contos, pro chie tenet praghere de si los ascurtare o de los fàghere intèndere a betzos e malàidos.
Su segundu est sa bortadura de contos leados dae su libru Letture per la classe 3° (Milano, Casa Editrice Testi Elementari, 1972) a cura de Aldo Visalberghi. Sos contos, bortados in sardu dae Gianfranca Piras, sunt destinados a pitzinnos de 3° elementare. Onniunu est cullegadu a argumentos chi sos pitzinnos istùdiant in iscola (atòngiu, Nadale, beranu, etc.) e cuntenent finas su testu in italianu pro pòdere fàghere cunfrontos intre sas limbas.
Ambos libros cuntenent su QR-code, a manera chi chie cheret si los potzat iscarrigare dae Internet.
(GF.P.)


text:
In hoc signo vinces
Apud Christianae fabulas cum Constantinus pugnaturus proelium discrimine contra aemulum (Maxentium) sit pro imperio Romae, crux ignea obiecta apparuit in caelo instructione "in hoc vinces". Constantinus vicit imperatorque factus. Sub eo plena religio Christiana publice ascita est religio optabilis imperio in die. In versione originale, Constantinus Graecam phrasis "ἐv toύtῳ vίka" sententiam suam fecit post visione litterarum Graecarum chi rho (X P) in caelo ante bellum pontis Milvii contra Maxentium in 28 Octobris, 312 quibus sunt primae litterae in nomine Christi (Graece: Xpισtός).


text:
Prima pàgina > [2] Istòria de sa LSC > Càmbios LSU>LSC: chie los at propostos e comente
Càmbios LSU>LSC: chie los at propostos e comente
chenàbura 18 cabudanni 2020, de
Essende istadu membru de su cumissione LSU e LSC (presentes in ambas: Bolognesi, Corràine, Paulis), mi càpitat chi calicunu mi pedat crarimentos, in prus de su chi resurtat in sos testos ufitziales LSU e pustis LSC, chi (m’abbìgio, a dolu mannu) in medas non connoschent galu o ismèntigant, finas si ant postu sa firma.
Tocat a nàrrere, pro prima cosa, chi, in sa segunda cumissione, Micheli Còntini e D. Corràine aiant propostu sa Lsu integrale, comente norma iscrita de riferimentu, giai firmada in su 2001 dae E. Blasco, R. Bolognesi, D. Corraine, I. Delogu, A. Dettori, G. Paulis, M. Pittau, T. Rubattu, L. Sole, H.J. Wolf, M. Porru (segretàriu); Maria T. Pinna-Catte aiat propostu su limbàgiu de Nùgoro comente modellu iscritu; Bolognesi unu modellu totu suo; sos àteros duas normas, cunforma a sa traditzione literària ("logudoresu" e "campidanesu").
Custos sunt sos càmbios fundamentales fatos a
sa Lsu, leada comente base, e atzetados dae sos membros, Puddu, Bolognesi, Pinna-Catte, Corraine, Lupinu, Paulis, chi in sa riunione finale ant firmadu unu documentu conclusivu:
a) eo > deo; Sardinna > Sardigna; infi. de sa 2a con. dae -er > -ere , tenner > tènnere (propostu dae Pinna-Catte)
b) art. pl. "is", in agiunta a "sos, sas" (propostu dae R. Soru)
c) "ddu, dda, ddos, ddas, ddi, ddis", in agiunta a "lu, la, los, las, li, lis" (propostu dae Bolognesi e Puddu)
d) dae "z" (pro lat. -LI-, es. FILIU) a "g" (fizu > fìgiu) (propostu dae Bolognesi e Puddu)
e) duncas, finas -nz- > -ng-, es.: anzone>angione; -rz- > -rg-, es.: arzola > argiola
f) addatamentos dae italianu: dae ze, zi, za, zo, zu (Zènova, Parizi, zarra. zòvanu, zutu) in LSU a ge, gi, gia, gio, giu (Gènova, Parigi, giarra. giòvanu, giutu) in LSC
g) addatamentu dae italianu: gn > gn o nni (es. it. campagna > campagna o campànnia)
h) sce > isce (no "isse-, issi-" comente fiat in LSU), es. scena > iscena
i) càmbiu de sa forma de sa segunda pessone plurale de sos verbos dae -z- a Ø: es.: azis > ais, sezis > seis, etc.
Su càmbiu chi dat sa possibilidade de duplicare sa -b- (abba, babbu, etc.) e sa -m- (ammuntonare, ammerare, etc.), sunt un’integratzione de sa Giunta regionale, pustis de su traballu de sa Cummissione e in antis de sa publicatzione de sas Normas
De àteros càmbios de gabbale dae sa LSU non bi nd’at àpidu, in sos traballos de sa segunda Cummissione.
Finas sa parte de su LÈSSICU est abbarrada sa matessi in sa LSC, comente in sa LSU, sena chi sos membros apant pedidu de la cambiare.
Duncas, chie at chertu, siat sos membros de sa LSU, siat sos membros de sa LSC, at propostu.
Pessade chi sa cummissione LSU s’est riunida pro 21 bias, at traballadu pro prus de 120 oras, dae su 28-12-1998 a su 28-2-2001.
Finas sa cummissione LSC at traballadu pro deghinas de oras.
In totu sas riunione, totu sos membros ant fatu sas propostas issoro, verbalizadas. Nemos est istadu esclùdidu e peruna proposta est istada esclùdida. B’at propostas chi sunt coladas e àteras nono. Custa est sa lògica de sa democràtzia, in ue colant sos pàrreres "a majoria". Su restu est tzarra, fantasia, disinformatzione, calùnnia, maledade de chie faghet duas, tres o bator partes in cumèdia, pessende de èssere su mere de su teatru.
In sa figura: Particulare de pintura de PIETRO ANTONIO MANCA / Colletzione Comunale de Arte / Comuna de Nùgoro


text:
Giai dae su 1899, cando pro sa prima borta una tzinepresa puntaiat s'obietivu suo subra sa Sardigna pro s'ocurrèntzia de sa vìsita de sos Reales de Savòia, medas documentàrios, film, tzinegiornales e servìtzios televisivos, ant retratadu sa cara de s'Ìsula e sos cambiamentos profundos suos, sos drammas suos e sas conchistas suas, sos paesàgios suos e sas traditziones suas. Una sienda audiovisiva manna a sa cale sa Regione abbaidat cun interessu particulare, promovende interventos de catalogatzione, digitalizatzione, recùperu e valorizatzione de documentos chi in parte manna benint dae sos archìvios de sa RAI, de s'Istituto Luce, de s'Istituto Superiore Regionale Etnografico de Nùgoro, fundamentale pro sa documentatzione demològica sarda. Àteros contributos de importu sunt postos a disponimentu dae Istitutziones, Entes, emitentes radiotelevisivas locales e dae privados.
Bae a sa versione in italianu pro bìdere sos vìdeos


text:
Sos binos estremados de sa “Vitivinicola Alberto Loi”
* Dae sa terra a sa butìllia * - S'agatat in Ogiàstra in sa biddighedda de Cardedu, una zona nodida pro sa produtzione de àghina Cannonau, tra sas prus famadas in Sardigna. Su nùmene suo est “Vitivinicola Alberto Loi” e est una realidade produtiva interessante, chi at un'istòria longa de otanta annos pagu prus o mancu.
Fundada dae Alberto Loi in sos annos Baranta de su Noighentos, dae bator generatziones custa cantina e sas bìngias cosa sua produint binos estremados. Dae parte sua, Alberto, nàschidu dae una famìlia jersesa, dae cando fiat minoreddu at semper connòschidu su traballu in bìngia; oe totu s'azienda - bìngias e cantina - sunt ghiadas dae sos fìgios e dae sos nebodes.
Sa “Vitivinicola Alberto Loi” est una cantina chi in sos primos annos de vida traballaiat feti àghina Cannonau, ma in die de oe allevat peri àteras ratzas de bides autòctonas: su Vermentinu, su Muristellu, su Nascu, su Muscadellu, su Mònica e su Carignanu.
Sas bides sunt pastinadas intro de unu sartu de chimbanta ètaros, unu logu bellu meda insertadu tra su Gennargentu e su mare. Bisòngiat de nàrrere puru ca custa realidade produtiva at àteras duas tancas: una est in Castiadas e s'àtera s'agatat in Jersu. In sos sartos de Cardedu sos Loi coltivant Cannonau, Muristellu e Carignanu, mentres in Castiadas e Jersu agatamus sas bides de Vermentinu, Nuragus, Nascu, Muscadellu, Mònica, Carignanu, Muristellu e Cagnulari.
Sa punna de sa “Vitivinicola Alberto Loi” est sa de aunire sa traditzione cun s'innovatzione in sa produtzione de sos binos suos.
Sos produtos finales de su traballu in su sartu e in sos impiantos de vinificatzione sunt unas cantas bèvidas ispantosas a marcu “Alberto Loi”. Sunt binos nieddos, biancos e finas rosados.
Tra sos Cannonau agatamus sos nieddos “Sa Mola”, “Cardedo”, “Alberto Loi – Riserva” e s'“Al” e unu Cannonau rosadu, su binu “Rosemonti”.
Sas ampuddas de “Sa Mola” costoint una bèvida chi at nuscos carcos e un'istrutura echilibrada; su “Cardedo” est una bèvida primorosa bona a la bufare cun petza arrustu; s'“Alberto Loi – Riserva” at unu sabore carcu e nuscos de frùtora e s'“Al” acumpàngiat bene sos pisches e sos aperientes. In fines, su “Rosemonti” est una bèvida frisca chi at unu bellu colore rosa e nuscos de frùtora sicada.
Tra sos “IGT Isola dei Nuraghi” agatamos etichetas bellas meda: su “Leila”, s'“Astangia”, su “Tuvara”, su “Loi Corona” e su “Nanà”. Sunt binos unu prus bonu de s'àteru chi naschent dae diversas ratzas autòctonas.
A serrare sa proposta enològica de sa Cantina Alberto Loi ddoe at su "Nibaru”, unu binu Mònica chentu pro chentu, e unu Vermentinu, su “Theria”. Sa primu bèvida at unu colore ruju, unu sabore caente e podet acumpangiare bene sos màndigos de rosu, de macarrones e tzupas. Su “Theria” est unu biancu friscu bonu a lu bufare cun màndigos de mare, petza bianca e casu friscu.
Sa cantina Loi est rica de binos licantzos. Semus faeddende de una realidade vitivinìcola capassa de conchistare sos palados de totus, finas cussos chi non si cuntentant cun fatzilidade.
Dae sa terra a sa butìllia
Progetu realizadu cun sa partetzipatzione de sa Regione Autònoma de Sardigna – L.R. LR 22/2018, art. 22


text:
recensione a: Domenico Corri, A Select Collection of the Most Admired Songs, Duetts, & c. From Operas in the highest esteem, And from other Works in Italian, English, French, Scotch, Irish, & c. & c. In Three Books; t. I, Arie e Duetti Italiani, edizione e traduzione italiana a cura di Paola Bernardi e Gino Nappo; t. II, Arie Duetti Inglesi, a cura di Paola Bernardi e Gino Nappo, introduzione generale di Emilia Zanetti; t. III, Ariette Nazionali, Notturni, Canzonette, Rondo, Duettini, Terzetti, Quartetti e Canoni in Lingua Italiana, Francese, Inglese, Scozzese e Irlandese, edizione e traduzione italiana a cura di Paola Bernardi e Gino Nappo, in appendice estratti dal Trattato di Corri sulla Musica Vocale; Bologna - Roma, Bardi Editore, 1990-1992 [ma 1992-1993] (Associazione Clavicembalistica Bolognese, Collana editoriale diretta da Paola Bernardi)
In: Rivista Italiana di Musicologia, XXIX,2, 597-599.
I-Vlevi
Fondo Periodici
(rivista)
PER 1


text:
De zente chi caminat a culissegus (o, si paret prus… ‘educadu’, a marcia indietro) za no ndhe mancat, e fintzas si no zughet sos ogros in batile no est però, mancari cherfat, torrendhe a su passadu (ponimus puru “idealizadu”; e cale, poi, “l’età dell’oro” candho prendhiant sos canes a sartitza?): chie caminat furriadu a s’imbesse est solu andhendhe addainanti in sa manera prus assurda, suzetu a rúere fintzas in su paris netu e de seguru chentza “bússola”, chentza ideale e ne idea ca no abbàidat e no bidet mancu a ue est andhendhe. Cun cale profetu e progressu lu cumprendhent fintzas sas criaduras si no sunt zoghendhe a fàghere sos tzegos bidindhe.
Bene meda, Luciano Uras: «liberazione è progresso»! Deo creo!
Ma chie tiant èssere cudhos chi abbàidant su presente «con gli occhi rivolti al passato»? Cudhos chi no ndh’ischint una bótziga ca los ant fatos e si sighint a fàghere ignorantes de su passadu chi ant tentu coment’e pópulu, no faghent contu de su passadu (historia non docet?…), e abbàidant solu al futuro ca però sunt “progressisti”?
Si a caminare, isperendhe e faghindhe de totu pro progredire (= andhare addainanti in menzus, mezorendhe), si caminat abbaidendhe addainanti, e tocat puru però a ischire chie semus e de inue benimus, ite amus fatu nois e ite nos ant fatu sos anzenos, si est abberu chi s’istória nos podet imparare prus de una cosa de importu, si cherimus imparare!, e si a unu passadu (a dolu mannu pro nois Sardos fintzas meda presente!) no bi cherimus torrare o, menzus, si coment’e pópulu/natzione, colletividade responsàbbile, ndhe cherimus essire de unu passadu dipendhente colonialista. Si semus colletividade tzivile, zente, mih!, e no tallus cun sa matessi cusséntzia política de is brebeis, cun pastores masellajos, solu bidhas, bidhúnculos mancari de tzitade in sa tzitade ma no pópulu tzivile ma solu civilizadu.
Ca custa est totu sa chistione sarda, sa chistione vera e manna de sos Sardos, su “crastu” mannu chi de séculos semus inghiriendhe, abbaidendhennollu, sempre sighindhe a zirare a inghíriu, ma cun cussu pesu sempre frimmu sighindhe a ocupare sa terra de sa libbertade e de sa responsabbilidade nostra personale e colletiva tzivile.
E si est abberu chi fintzas a connòschere su passadu podet èssere “fuga dalla libertà”, comente li aiat potidu nàrrere Erich Fromm, ca fintzas gai unu (e cantos!) si che podet fuire de sa responsabbilidade, si drommit o si che interrat o che fúrriat sa cara ‘morighendhe’ su passadu a su puntu chi ndhe bogat fintzas… su petróliu (gai a fundhu e a minudu che falat) ma paret pagu e nudha interessadu a èssere zente de su presente chi est su tempus de totu sa responsabbilidade e libbertade nostra fintzas e prima de totu personale e menzus e prus puru colletiva.
E osservo fintzas chi fossis mancuna regione italiana púbbricat líbberos gai medas che a sos Sardos de sa Sardigna: mi dimandho si est interessamentu veru e responsàbbile o solu narcisismu (orraju cantu semus bravi!).
In Sardigna semus (mi bi ponzo deo puru e gai no che bogamus a neunu) totu ‘poetas’, totu ‘iscritores’ e mi benit de pessare chi semus solu chiacchieroni, parolai, morigadores de peràulas, de parole, artiminzeris de passatempus, trampendhe su tempus, oe (progressu o solu modernidade?) donzunu cun su “blog” sou, donzunu cun sa cresiedha e trona sua preighendhe a sas origras suas etotu, o interradu in su ocèanu de internèt facebbukendhe, trancuillamente iscallaus, ispimpirallaus, fossis cun su ‘ideale’ chi la disunione fa la forza e chi a èssere evaporados, gas, leamus fintzas prus logu (pagu e nudha importat chi de quattro gatti si resessat a ndhe bídere unu candho est meda), presumidos pistendhe abba, o cun s’idea de si salvi chi può, si arranzet donzunu pessendhe ai cavoli suoi chentza bídere su ‘càule’ de cudhu chi zughimus a costazu, gràtzias, a donzi modu e in manera invasiva ossessionante a una ‘educazione’ e ‘istruzione’ infame de s’iscola de su colonialismu italianu e una ‘educazione politica’ chi nos at interradu in sa babbelónia de sa política italiana, ateretantu infame e de totu sos partidos de sa dipendhéntzia, italianos foras mancunu, de sos niedhos che carbone a sos biancos ‘càndhidos’ a sos rujos meros e ponindhe in mesu totu sos colores tricolores e sardistastricolore. Dae sos primos nàschidos a sos úrtimos de custas dies. Sos Sardos sardina pro totu sos ‘piscadores’. Allenamentu únicu a totu sas dipendhéntzias e a totu sas disuniones e iscórrios, meda a base de presuntziones e disistima chi no de umilesa, istima e unidade. In custu logu fintzas l’unione faghet disunione.
«Liberazione è progresso»? Bene meda, Luciano Uras! Mi ndhe allegro si progressu est libberatzione! Ca podet èssere solu modernidade maca solu contr’a totu su chi ischit de passadu, comente podet èssere machine a leare totu su chi ischit de antigu passadu a ideale tantu chi parimus torrendhe fintzas allo stato di natura, a more pecudum.
Tandho, e postu chi no bi at a àere peruna “età dell’oro” o de sa “felicità perpetua” o “paradisu terrestre” in custa Terra, ca sighindhe cun custa economia dominante assurda, de gherra e distrutzione de zente, de òperas e su matessi logu chi nos muntenet amus a connòschere malepeus disastros, ite libberatzione e ite progressu? E no tantu pessendhe a un’iscopu universale – s’iscuru a nois, chi mancu a nois etotu chircamus de pessare comente si tocat! – ma pro su chi est sa realtade grave de sa Sardigna e de sos Sardos séculos in manos anzenas chentza guvernu.
Inoghe semus frimmos iscrindhe cahiers de doléances, critichendhe, murrunzendhe, protestendhe, pranghindhe, pedindhe e ispetendhe sos miràculos de totu sos miraculàrgios políticos de donzi tempus, colore, càlibbru e bisura, funes prus o prus pagu russas ma totu de impicu a s’istadu italianu chi de séculu e mesu nos dóminat gai mancu berbeghes de masellu. Civilizzate, e sempre ifatu e apitu a su domíniu, cun sa cara in terra abbaidendhe a carrones a chie nos tenet che innenneria iscabudada in carchi busachedha irmentigada fintzas solu ca sos Sardos semus una innenneria percentuale in mesu a una sessantina de milliones de zente chi faghet s’Itàlia e ca de s’Itàlia ndhe semus fora e atesu, ma mescamente ca chie guvernat s’Itàlia tenet de pessare a totu àteru bisonzu cosa sua. Ma nois sempre ispetendhe chi li ruat carchi cosighedha dae manos, cuntentos candho nos colat sa manu in sa coa cun carchi peràula de cussideru chi nos piaghet, “balentes” e fintzas “eroi” in sas gherras (issoro) e bandhidos in tempos de prus pagu masellu (nostru), mutatis mutandis.
Nois leamus s’istória nostra, sa presente, no sa passada!!!, cun infinida e presumida mandronia, ca sinono prus meda de su passadu est su presente chi nos narat proite e comente fàghere sa libberatzione nostra, invetze de sighire a prànghere chi semus un’ísula bla bla bla e una zente bla bla bla, e totu e sempre in s’isetu e in s’idea maca chi sos àteros bi siant pro pessare e azuare a nois.
Sa Sardigna est un’ísula milliones de annos e, si custu fatu geogràficu fit istadu su male, isolamentu, no s’ispiegat proite bi at ísulas chi no sunt isoladas e bi ndh’at chi inderetura at dominadu e abbutinadu mesu mundhu.
E, si creimus sa Sardigna pòvera ca est sa terra chi est, no ischimus ite semus nendhe, e no solu ca cufundhimus sa terra cun sa zente e s’istória cun sa geografia.
In sa Costituzione de sa Repúbblica Italiana, chi sa Sardigna est un’ísula bi est iscritu dae candho l’ant fata, ca sa leze n. 3 de su 26 de frearzu 1948 est leze “costituzionale”, est “Costituzione italiana”, e in s’art. 13 fintzas pro ndhe fàghere contu: «Lo Stato col concorso della Regione dispone un piano organico per favorire la rinascita economica e sociale dell’Isola».
Proite no l’at fatu? E cantos e chie sunt sos chi ant iscobertu deris manzanu chi sa Sardigna est un’ísula e como cherent chi si frimmet su Parlamentu italianu pro lu torrare a repítere iscritu in sa Costituzione della Repubblica Italiana ca no ant cumpresu (inue che zughiant sos cherbedhos?) e ne bidu mai (inue che zughiant sos ogros?) o nudha lis narat si, e cantu e comente e proite, totu sos Guvernos italianos, e namus menzus su chi est sa “màchina” Istadu italianu/Repúbbrica Italiana, ndhe ant fatu contu? O no amus bidu cantas bortas sa Costituzione della Repubblica Italiana si la ponent fintzas suta de pes? O tiant dèpere fàghere una leze pro los obbrigare a rispetare sas lezes? No nos sunt bastados sos “Piani di rinascita” milliardàrios serbidos a chie est bénnidu in s’iscusa de sa “rinascita” de sa Sardigna pro ammuntonare profitos, fàghere afàrios mannos in sa cucagna ma in peruna manera cambiare sa realtade sempre disastrosa e disastrada de sa Sardigna e de sos Sardos sempre prus dipendhentes e in manos anzenas e de chie bi at postu manu, custu eja «col concorso della Regione» màchina/ingranàgiu de sa dipendhéntzia?
A nois nos ant cumbintu chi a nàrrerre ísula est a nàrrere isolamentu, e no cherimus cumprèndhe chi semus pedindhe e ispetendhe s’azudu de sos ladros de Pisa, ponimus puru onestos, si sunt onestos, pro sos afàrios issoro.
Ma comente si faghet a faedhare de isolamentu de sa Sardigna ca semus un’ísula? Fossis est pro cussu chi su Principato del Piemonte/Istadu italianu no at rapinadu risorsas de onzi zenia e suore e sàmbene de sos Sardos? Fossis est pro su isolamentu chi che frundhidu a mòrrere in totu sas gherras de s’Itàlia/Istadu italianu deghinas de mizas de zòvanos sardos cun sa zente nostra in cunditziones de vida che a sos animales e no tzertu pro sa mandronia nostra? E fossis innantis sa Rubattino e apustis sa Tirrenia no ant fatu sos trasportos Sardigna-Italia e Italia Sardigna a profitu e aprofitamentu de monopóliu e de isfrutamentu, cun sede mai in Sardigna e mai unu dipendhente assuntu inoghe nessi pro bi triballare a su bisonzu nostru etotu? E fossis est pro s’isolamentu chi no nos ant prenu sa Sardigna de bases militares e posta a dispositzione de cantos ndhe ant chérfidu e cherent aprofitare a che fàghere isperimentos e provas de gherra? E fossis est pro s’isolamentu chi sos Sardos no ant emigradu a chentinas de mizas e oe fintzas laureados sighint a emigrare de una terra de séculos mesu desertu de zente? E fossis est s’isolamentu chi at impedidu s’invasione de sas merces chi nos batint e bendhent, “artiglieria pesante” de una gherra chi nos at fatu e faghet irbandhonare su chi puru aimus e tenimus? E ite li depimus nàrrere a una parte assolutamente manna de sa cultura chi nos at cravadu in conca un’iscola infame chi nos at diplomadu e laureadu a ignorantes de s’istória, logu, cosas e chistiones nostras? E it’est s’isolamentu in d-unu mundhu chi zughimus totugantu in ogros e in origras die cun die?
Si isolamentu amus patidu e patimus est cosa chi at fatu e faghet in manera “funtzionale” su domíniu e farta manna de guvernu. Ca est su domíniu chi funtzionat gai.
La depimus agabbare de leare s’istória coment’e geografia: custa l’at fata sa natura in tempos geológicos in milliones de annos; s’istória la faghent sos cristianos cun totu sas capatzidades e cumportamentos bonos e malos: est cosa de libbertade e responsabbilidade personale prima de totu e, ca semus animales sociales, ca s’umanidade est sociedade, libbertade e responsabbilidade colletiva puru in d-unu mundhu chi b’at distintziones e diferéntzias chi tenent significadu pesu diritu e dovere de èssere comente sunt cosa bona e bene e vida de totugantos e no motivu de domíniu, de gherra e isperdimentu.
Sa Sardigna no est Itàlia si no che colónia/domíniu. A nois Sardos nos toca de nondhe illibberare! Ispero solu chi l’ischimos nois totugantos che apemus frundhidu a s’arga de su muntonarzu s’idea fascista de sas gherras de su ‘patriotismu’ italianu.
Tandho, ite faghimus? Ite depimus fàghere? Ite semus faghindhe?! Ite li namus e li pretenimus a donzi cristianu chi istat in Sardigna? Ite li depimus nàrrere e pretènnere e comente a s’Itàlia e a s’Europa? It’est sa alternativa a unu fàghere de allenamentu a totu sas dipendhéntzias?
It’est totu sa libbertade e totu sa responsabbilidade chi depimus professare e pratigare coment’e zente e fàghere unidade de pópulu/natzione?


text:
(IlMinuto) – Casteddu, 19 de su mesi de paschixèdda - Est po cras 20 de su mesi de paschixèdda, agoa de una fibera de atrassaduras, sa senténtzia de su protzessu a s'arresponsabili de su sistema gestioni ambientali de sa Portovesme srl e a s'arresponsabili de sa gestioni arrefudus de su mantessi stabilimentu. Personis acusadas de ai donau s'órdini de intenterrai in manera abusiva deximilla metrus cubus de arrefudus industrialis de s'azienda - 15.000 tunneladas de arrefudus toscus e noxilis - in is tretus de Setimu, Serramanna e asuta de s'arruga de s'ispidali Businco, in Casteddu. Po sa senténtzia su Cumitau "Carlofortini Preoccupati" at pròmoviu un'àtera borta unu sit in de protesta, chi s'at a sboddiai de is 9.30 a faci de s'intrada de su Tribunali, in pratza Repúbrica. "Su pópulu sardu - si ligit in d-una nota de imprenta - no podit e no depit abarrai frimu a faci de custu strupiu ambientali. Contra a is fràbicas de is belenus, po pediri su cumentzu de is buníficas, po mudai sa cosa in faina eco-sustenìbili cun s'insertamentu de tutus is traballadoris". Cras, si no ddoi at essi un'àteru pellongu, ddoi at essi sa senténtzia po su protzessu Portovesme srl.
© RIPRODUZIONE RISERVATA


text:
Su 4 de Aprile de su 1297, in Santu Predu de Roma, Jacu II Su Zustu, re de s'Aragona, at retzidu da Papa Bonifacio VIII sa simbolica coppa de oro chi lu proclamabat, de lumene, “Dei gratia rex Sardiniae et Corsicae”, pro grassia de Deus re de Sardigna e Corsica. S'attu fit iscrittu su 5 de Aprile e narabat chi su regnu de Sardigna e Corsica apparteniat a sa Cresia ca l'abiat istituidu; ma beniat dadu pro semper, arrè, a sos res de sa Corona de Aragona in cambiu de su zuramentu de Bassallaggiu, de su Servissiu de chimbighentos fantes e chentu caballeris, de su pagamentu de duamiza marcos de prata cad'annu. S'ateru pattu mannu fit chi su rennu non depiat esser mai dibibidu.
Custa detzisione de Papa Bonifacio VIII, chi abiat pigadu isse e tottu, motu proprio, at permittidu de risorbere sa gherra de su “Vespro” tra Aragonesos cun sa paghe de Anagni. Dae como sos Aragonesos poden picare possessu de sa Sardigna ma amus a bier ci non bastabat sa bolla papale, ma at cherfidu gherras longas e lottas contra a sos sardos, chi non si cherian lassare ponner su pede supra, dae rennos istranzos. 28 Aprile 1794: custa data est considerada Sa Die de sa Sardigna pro ammentare chi sos sardos ch'an bogau sos funzionarios piemontesos e su vicerè. Sa ribellione de su 28 aprile, est partida dae su malumore de su populu ca su re Vittorio Amedeo III no at tentu contu de sas dimandas chi una Delegatzione de sos istamentos l'aian fattu.
Sas dimandas fin chimbe e fin custas:
1.Convocatzione de sos istamentos, cussideradu chi non benian reunidos da su 1698, diat esser 96 annos prima de tando!
2.Cunfirma de sos pribilegios a sos omines de Cresia e a sos barones.
3.Sos postos de sos impiegados civiles e militares de s'Isula depian andare solu a pessones sardas, francu s'incarrigu de Vicerè.
4.Istitutzione in Torino de uni Dicasteru pro trattare sas chistiones sardas.
5.Istitutzione in Casteddu, de unu Cussizu de s'Istadu pro aggiudare su Vicerè.
Su re e su gubernu piemontesu pessaban chi fit meda perigulosu pro su rennu a rispondere chi eja a sas pretesas de sos sardos. E pro cussu at respostu chi nono. Eppuru sas pretesas non fin tantu rebolutzionarias. Fin pedinde solu unu gubernu prus pacu autoritariu, chi esseret reunidu sos rappresentantes de sos sardos, sos Istamentos, chi oramai non si fin reunidos prus, e dae bi esseren a non bi esseren fit sa matessi cosa. E no andabat bene pro nudda!
Ma sos sardos si dimandaban galu: ma pruite sos funtzionarios gubernatibos in Sardigna sun totu piemontesos? Pruite non depen esser sardos? Antzi, naraban, depen esser totu sardos, francu su vicerè. Ma a cussa origa su gubernu de su Piemonte non intendiat e no at mai intesu nen prima ne a pustis de custu tempus. E sos sardosnon podian istare serios e a sa muda, ponende solu in mente a su chi narabat su gubernu e chene tenner rappresentantes issoro.
E pro cussu abian dimandadu unu ministeru pro sas chistiones de Sardigna, pro poder istudiare e connoscher menzus sos problemas de s'economia sarda e de su populu sardu.
Ma su Re non de at bortiu intender mancu a cuntzedere de nominare unu cussizu chi esser potiu aggiudare su Vicerè in su gubernu de s'Isula. Est beru chi sos tempos non fin adattos pro sa democratzia, ma a responde puru tottu nono sos sardos non l'an bajuladu e tando sun passados a sos fatto detzidende de che bulliare a foras de Sardigna, in malas, su vicerè cun tottu sos funtzionarios piemontesos.
Sos casteddajos abian seperadu sa data de su 4 de maju, cando torrabat s'istatua de Sant'Efis a Casteddu, pro si bortare contra a su Vicerè, ma sos gubernantes an iscobridu cussa idea e si sun preparados a si defender. cantu an bidu gai sos casteddajos an cambiadu die e an decisu de si ribellare su 28 de aprile reuninde nessi milli pessones in su 'e Stampace pro fagher una marcia cara a su Casteddu.
Ma puru custa data fit iscoberida e su Vicerè at fattu raddoppiare sas truppas e at arrestadu sos abogados Bissente Cabras e Bernardu Pintor e che lo san ghettados a sa presone de Santu Bracadu.
Cando sos casteddajos an ischiu de custos arrestos si sun galu prus nichidados e su malumore fit meda e pru cussu sa ribellione est comintzada deretu cun sa zente arrabiada e cun medas fattos de biolentzia.
Sos rebelles fin medas medas, prus de sos chi si pessabat, an comintzadu a brusiare sa janna de su burgu de sa Marina e sun imbucados a intro, che sun parados puru in sa janna de Gesus e in sa zona de Villanova e an frimadu sos sordido in Stampace. Sos nobiles si l’an timia e si che sun cubados in sa reggia.
Sos rebelles ch’an picadu su Bastione de Sant’Andria e ch’an illiberadu sos fortzaos dae su ‘e sa “Porta Cagliari” e lo san postos a tramudare sos cannones.
Su populi fit in moimentu, non cheriat intender de lassare sas cosas chene cungruidas e a sa fine che suni intrados binas a su palatu de su Vicerè, an arrestadu sos piemontesos e che lo san juttos a sos cumbentos de sos pardes pro los custodire.
An respettadu de sos benes de tottus e a pustis an dezisu de che bulliare a foras de Sardigna tottu sos piemontesos, francu sas feminas e s’Arcivescovo.
Su 30 de aprile su Vicerè, accumpanzadu dae sos nobiles, in mesu ‘e sos rebelles, est passadu pro s’imbarcare ca’a su Piemonte.
E gai sos sardos si che sun illiberados, ma pro pacu tempus, dae sos dominadores issoro in d-unu modu meda grabosu, chene fagher male a nessunu e chene tzappare peruna cosa de su patrimoniu de sos piemontesos.
* Tratto da: "Speciale Cultura - La lingua sarda - Cada mese cun sas istorias e sos contos" L'Ortobene


text:
Totu prontu pro sa de 36 editziones de sa "Sagra del pesce" de Giorgino
In sa Mesa -- Est totu prontu pro sa de 36 editziones de sa "Sagra del pesce", chi ocannu at a torrare a Giorgino cun sa coghina de mare de sos casteddajos. S'atopu enogastronòmicu, chi est famadu meda in su sud de s'ìsula, est in programma pro su 31 de su mese de austu e pro sas dies de su 3 e de su 4 de su mese de cabudanni chi ant a bènnere.
Mariano Strazzeri, su Presidente de su Comitadu chi organizat custa manifestatzione, faghet ischire ca sa de 36 editziones de sa sagra de su pische de Giorgino at a rapresentare un'apuntamentu importante e ca comente semper cust'atopu at a èssere dedicadu a su paladu. Pro acollire sos bisitadores, difatis, sos organizadores ant giai aprontadu 2000 chilos de piscadu pagu prus o mancu. Su datu est de interessu e sos nùmeros faeddant bene de s'importàntzia de custa sagra.
Sa manifestatzione at a cumentzare su 31 de austu cun sa projetzione de su film "Non è Giorgino" de su regista Davide Melis. Sos ispetàculos s'ant a aunire a sos tastos de sa coghina de mare e ant a sighire su 3 de cabudanni cun "Gaspar Perissinot", chi est in programma dae sa 19.00; dae sas 21.30 sa mùsica de sos "Free time" e de "Vincenzo Music" at a allegrare su sero.
Su coro de sa manifestatzione chi at a promotzionare sa coghina traditzionale casteddaja de mare s'at a isboligare domìnigu 4 de cabudanni dae sas 20.00, cando sos bisitadores ant a pòdere mandigare sos pratos mègius de sa gastronomia de sa primu tzitade de Sardigna. Faeddamus de su prupu a sa schiscionera, de sa burrida, de su pische a colletu, chi comente s'ischit est unu màndigu fatu cun fae e isaboridu cun àgiu e menta, de lissa e de sardina arrustidas, de su pische frissu a sa manera de Casteddu. Sempermai semus faeddande de sos màndigos de sa coghina populare de sos casteddajos. Sos pratos ant a èssere acumpangiados dae una tassa de Vermentinu.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Arruinas
Coordinadas: 39°54′22.72″N 8°53′49.38″E / 39.90631°N 8.89705°E
Pro is àteras pàginas chi esigint custu template, bae a sa categoria ligada.
Arruinas est una bidda de sa Provìntzia de Aristanis. S'agatat a 365 metros in pitzu de su mari e teidi 825 bividorisi. Ruinas est' u idda situada in sa regione storica de sa Barbaxiana. Sa cultura Arruinesa e'prossima a cussa de sa Barbagia(Barbagia-Mandrolsai. Cun Samugheo funti i biddasa de su cunfini naturalli de sa provizia de oristanisi .Sa limba e' de su centru de sa Sardignia, cun appartenenzasa a su Barigadu.Sa idda prusu accanta esti Samugheo.


text:
immaginài , vrb: immaginare, immazinare, irmaginare, irmazinare Definitzione pentzare is cosas chentza dhas bíere e ne ischire, faendhosindhe un’idea, una figura in sa mente Sinònimos e contràrios apensare, figurae Frases podides irmazinare su cascavellu chi mi at postu candho mi at allegadu de "sos àteros astros"! (A.Deplano) Tradutziones Frantzesu imaginer Ingresu to imagine Ispagnolu imaginar Italianu immaginare Tedescu sich vorstellen.
penciài, penciàre , vrb: apensare, pensae, pensai, pensare, pentzai, pentzare, pentzari, pesciare, pessare Definitzione cunsiderare una cosa chi si portat presente in sa mente (pentzare in se, in sèi, prnl: mi seu pentzendi, s'est pessadu, ti pessas), atuire a is cosas; su àere o si fàere un’idea, arrexonamentu, fàere una cosa a intzertu, a immaginatzione fintzes chentza dha connòschere o chentza ndh'èssere seguros (e in custu sensu fintzes supònnere, àere dúbbiu); tènnere contivígiu, incuru, fintzes interessamentu a tropu Sinònimos e contràrios immaginai, meledai, pentzamentai, tramesare / crèdere Maneras de nàrrere csn: pessàresi = torrare a pessare a una cosa, istare in pessos, cussiderare a tantas bias una cosa, istare a su tanta tanta chentza leare una detzisione; pessàresi unu (àteru, diferente de su chi si est) = crèresi un'àtera cosa, pessàresi e cumportàresi coment'e chi siat un'àteru, fàghere su chi faghet un'àteru (pessone de importu, mescamente); ite ti pessas?!, ite bos pessaes?! = ite cres?, ite creides?; pessare in àteru = pentzai a ccn. àtera cosa; pessare in su malu, in tropeas = dudai, tímiri chi ccn. cosa siat mala, bandit mali, fatzat mali, tengat dannu, o chi ccn. cuncordit trassas; pessare a… (+ vrb.) = inditat iscopu, bòlliri… (+ vrb.); pessare de…= pensai ca…, chi…; pessare chin ccn. = timire, supònnere chi siat ccn. cussu chi at fatu sa cosa Frases prima de fàghere pensa! ◊ no ischiat prus in ite pensare ◊ no sunt istados pensa pensa: sunt andhados ◊ pència eite bellas poesias! ◊ pensendhe in cussa die de passare sas oras in paghe acanta a tie (A.Casula)◊ no so pessendhe in àteru!…◊ lassa su pensare in cue! ◊ ndhe resto de su dolu atrallarada candho penso in sos males cantos sunt! ◊ pro como in cogiare deo non so pensendhe! ◊ mi seu pentzendi chi a fai de aici bandit mali! ◊ s'est pessadu e a fine de un'iscuta at rispostu ◊ apo pentzau in se mia ca ocanno no faet a nosi cojare 2. si no mi la naras, sa cosa, ite mi la depo, pessare? ◊ mi dhu pensu comenti at a fai! ◊ si l'at pessada chi fit gai ◊ pèssadi unu númeru! ◊ ti lu podes pessare comente est andhada sa chistione! ◊ che li ant furau su boe e issu est pessandhe chin Zirodha! 3. abberi sas orixas, atua bene e pensabbei prima de faedhare! ◊ pessa e pesa bene su chi depes nàrrere o fàghere! 4. ma ite ti pessas?!, ite bos pessaes?! ◊ no azes àteru de bos pessare? ◊ sa cosa est goi: no pesses, no! ◊ pessàdebbos bene innanti de la fàghere, sa cosa! ◊ pessendhe ti ses?! ◊ sa dumínica, candho ses in bidha, no istes pessandhetilu a andhare a missa! ◊ innantis de rispòndhere si est pessadu 5. su pisedhu zoghendhe si pessat mastru, babbu ◊ pro su bene de sa festa lu semus faghindhe, mih, ite ti pensas?! ◊ forte meda ti pessas!… 6. deo in malu no bi apo pessau ◊ candho at bidu chi su maridu fit istentendhe a torrare at pessadu a su malu e at mandhadu a bídere ite aiat tentu 7. oe solu pro mòrrere si est arressu: mancu su note soliat arreare, sempre pessendhe a fàghere interessu Sambenados e Provèrbios prb: chie bene pensat pagu s'ingannat ◊ chie male la pensat peus la faghet Ètimu ltn. pensare Tradutziones Frantzesu penser, concevoir, imaginer, supposer Ingresu to think (up), to imagine Ispagnolu pensar, idear, suponer, poner Italianu pensare, ideare, concepire, immaginare, opinare, riflèttere, suppórre Tedescu denken, vorhaben, sich vorstellen.
presentàe, presentài, presentàre , vrb: apresentare Definitzione essire, bènnere, cumpàrrere ananti, batire, portare a denanti de unu, de gente, a manera de si pòdere bíere, connòschere, ischire, intèndhere o àteru (nau fintzes de dimandhas, paperis chi si portant o mandhant a un'ufíciu po calecunu dovere); foedhare de ccn. o de calecuna cosa a manera de dha fàere a connòschere Frases ti mi ses in su sonnu presentadu ◊ iscadint sas domandhas de presentae Tradutziones Frantzesu présenter, apparaître Ingresu to present, to introduce Ispagnolu presentar Italianu presentare Tedescu vorstellen, darstellen, einreichen.


text:
[c. 2v]
1Copia dessa concessione eo donaxione fata de Pedru de Lacanu, juigue de Arborea, dessos montes et saltos qui hat dadu assa Eclesia de Santu Martjnj dessa cjtade de Aristanjs jn s’annu de M.C.C.X.X.VIIJ de jenarju.
2In nomjnj dessu segnore nostru Hjesu Christu e dessa glorjosa virginj Maria mama sua et nostra. Amen, Jesus. 3Ego Petrus de Lacano, judice de Arborea et visconte de Bassu, cun voluntade bona et de donna Diana uxore mia, regina de Arborea, fato custa donaxione pro bene jllj fato assa Eclesia de Santu Martinj dessos Apendixios dessa citade de Aristanjs et combentu dessos monacales de Sanctu Benedjtu et dollj totus sos saltos et montes siguentes.
4Et primo sos bator montes nominados gaj, Flarissa, Clementj et Bjdella, et anco dollj ateros bator montes nomjnados Miffiljnu, su saltu de Canalj et su de Planu Magiu, cun su Monte de Dojgasanta, cum alio salto dito su saltu de Cardeas cum omnibus suis notis terminibus et afrontationibus. 5Et gosj su prjmu saltu, nomjnadu gai, sj jnnizat et sj partit dae muru jn muru et benit deretu ad Jscallas de Masone, et girat deretu a sSerra de Masone, et girat deretu assu nuraque de Quelargiu et s’inde bahat deretu assu margujne de Monte Picinnu et essit deretu a guturu de Clapa, et afliscatsj a muru. Saltu. 6Et su saltu nomjnadu Flajrissa sj partit dae Planu de Donnjquellu et sj incurbahat a muru de Colletorgiu et bahatsinde deretu a Bruncu de Silva, et bahatsinde pustj a margujne de Planu de Serra, et bahatsinde deretu a Cuguçadu et ajunguitsj a Planu de Donnjguellu. Saltu. 7Et su saltu nomjnadu Clementj s’inde bahat a Fustis Albus, et baharigat deretu fino assu nuraquj de Amogorella et essit deretu a Minda de Frissa, et girahat su margujnj de Planu Mahjore et jncurbahatsj a Bau de Tuffu deretu ad Jscallas d’Aejdu et afliscatsj a Fustis Albus. Saltu. 8Et su saltu nomjnadu Bidella tenet s’una cabiza jn erriu D’Ortella secundu qui curret su dito erriu, jnfinj ad Aba Sassa, et s’inde bahat a muru de Paris et bahatsinde jnfinj assa Jscalla de Furquillu et girahat pusti margujnj deretu [c. 3r] a Paulj de Coada et jncurbahatsj assa Horria et girahat sa via deretu a Canalj de Pira et afliscat assu saltu et riu D’Ortella. 9Et sos duos saltos nomjnados Mjfiljnu et Jnpanturu, pisguina de Caniga, si partin ad Iscallas d’Ajdu per totu su erriu, jnfinj a pisquina de Caniga saltu, et calahat deretu a Monte de Paga et bahat deretu a Figu Bargia, e calat deretu a sSerra Cana et afliscatsj ad Jscallas d’Aidu saltu. 10Et su saltu de Canalj si partit deretu a Flissa, et deretu a Monte d’Orunda et bahatsinde deretu ad Jscallas de Padente, et girahat deretu ad erriu de Turriu et girahat deretu a Bruncu de Argiolas, et essit deretu ad Iscalla d’Oru et bahatsinde deretu a Bruncu de Nasargios et jstendetsj a pisqujna de Caniga et afliscatsj a Frisa. Saltu. 11Et su saltu clamadu Planu Magiu si partit a Seddas de Paris et calahat deretu fina assu nuraguj de Bidella, et girahat deretu a Bruncu de Argiolas et boltat deretu a Chelargiu, deretu ad Jscallas de Longu Fresu, et bahat deretu a Bruncu de Margujnj, et girahat deretu a Mandara d’Orgiu et afliscatsj a sSeddas de Paris. Saltu. 12Et su saltu de Doigasanta si jnnizat et sj partit dae bia jn bia per issa Via de Logu qui bahat assa via de Caprilis et ad Jscala de Pascha et girahat pustj via de Logu, per issa calj si bahat ad Aristanjs, assa via de Fordanganj, jnfinj assa orrohia; 13et torrat pustj via de Logu, per issa calj si bahat assa villa de Caprilis et assa villa de Truisquedu, et jnfinj assu nuraguj de Pirastedda, et bahatsinde jnfinj a Funtana Picinna et hibj complit a parj cun s’atera via qui bahant a Caprilis et afliscahatsj a sSeddas de Pascha. Saltu. 14Et s’ultjmu saltu est su de Cardeas, su calj si jnnizat dae ssu erriu et coddat dae Funtana Fraigada, via via deretu assu guturu de Cepara, arrohia arrohia a Montigu de Ligios de Funtana de Figu, et torrat via via dessa Paule dessu Tremazu, cussorgia cussorgia assu Forriguesu finj a Monte Perdosu, et jnfinj assa Jscala de Ciliguertas, et jn mesu dae ssu cungiadu de madonna contissa errio errio deretu jnfinj a Funtana Fraigada. 15Sos cales montes et saltos cun totus sos termjnos et afrontaxiones jnsoro de subra nomjnados, dolljllus assoltura assa dita Eclesia de Santu Martjnj qui si lus arrehat dae omnj temporale de s’annu et pro lande, et pro pastu et pro lahoru, et anco pro lu[s] poder arrendare pro utile, profetu et benefixiu [c. 3v] dessa dita Eclesia de Sanctu Martjnj de Aristanjs, pro amore de Deus et de Sancta Maria mama sua, et de totus sos santos, et pro s’anjma de padre meu et de mama mia, et pro remjssione dessos pecados meos, qui sihan suos in perpetuum. 16Et non atera persona abihat domjniu nexiunu ne segnoria jn ditos montes et saltos, si no sa dita Eclesia de Santu Martjnj. 17Et gosj stricte et rigurose comandamus jn generale: non atreversj persona nexiuna faguer dannu ne jn terras, ne jn arbores, ne bruxare boscu, ne lignahjolu nexiunu ligna tallare, ne laoru nexiunu faguer jn terras de ditos montes et saltos sensa ljsenxia dessos mjnistradores o procuradores dessa dita Eclesia, pagande semper su feudu eo portadiga assa Eclesia de Santu Martjnj de Aristanjs; 18et sj cali si ogiat persona o personas fagueren algunu dessacatu, violenxia, o dessobedienxia, e nnon querret guardare et observare custa nostra voluntade et donaxione fata, siana jncontjnente fustjgados, compellidos et forsados treguentos ducatos pagare a ssu fiscale de custu nostru judicadu. 19Et non apat ausu judice nexiunu c’at esser depus me, non donnjcellu, et non donna, et non donnjcella, et non curadore, et non mahjore, et non armentariu, et non nexiunu homjne mortale qui strumet custu bene qui apo fato assa eclesia de Santu Martjnj de Aristanjs. 20Ego ditus Petrus de Lacano, judice de Arborea et visconte de Bassu. 21Et sunt testes, primus Deus et Santa Maria et omnes Santj et Sante Dei. Amen. 22Et donnu Trudorj Demuru, Archjbiscobu de Arborea, et donnu Pedru Demartis, piscobu de Santa Justa, et donnu guantjnj de Siriru, piscobu de Terralba, et Larenzu Dezarj, curadorj de Bonorcili, et Pedru Murtjnu, et guantjnj Demartis, et Arzoco Demuru, et Balloj de Figus, et guicu Corroga Demartis, curadores de Campidanu; 23et Furadu Cabonj, curadorj de Narbolia, et Busaquesu Pinna, curadore de guilarcj, et Trodorj Desogus, curadore de Nurgujllu, et Arzoco de Lacano, et Barisone Diana, et Angueleddu Orrù, curadores de Parte Alenza, et guantjnj Dezorj, castellanu de Marmilla, et guantjnj de Serra, prehjderu magiore de Mara, et Pedru Murtjnu, armentariu magiore, et Comjda Spanu, querqujdore magiore de Sinnis, et Chrispulj Caulj, mahjore de busaquesos, cum collectaneos suos. 24Et qui habeat dicere quia bene est custu bene qui [c. 4r] apo fatu assa Eclesia de Santu Martinj de Aristanjs, habeat beneditionem de Deus e de Sancta Maria, et de novem ordines Angelorum, et de duodecjm Apostolis, et de sexdecjm Profetis, et de xxiiij Senioribus, et de cccxviij Patribus, et de omnjbus Sanctis Dej. Amen. 25Et quj habeat dicere quia male est custu bene quj apo fato, habeat maleditionem de Deus et de Sancta Maria, et de novem ordjnes Angelorum, et de duodecjm Apostolis, et de sexsdecjm Profetis, et de xxiiij Senioribus, et de cccxviij Patribus, et de omnjbus Santis Dej. Amen. 26Et habeat portionem cum Pilatus, cum Herode et cum Judas traditore et diabolis jn inferno. Amen.
27Datum Aristanij die xxviij januarij Annj Dominj MCCXXVIIJ. 28Et jn libro privjlegiorum registrato, folio xxxxiij.
29Hujus modj concessio fata fuit a domjno Petro de Lacano, judice de Arborea, cun voluntate domjne Diane uxoris jpsius, regine Arboren[sis], coram supradictis testibus, manu mea scrjptaque fuit decima octava mensis januarij, Anno Dominj millesjmo ducentesimo vigesimo octavo, de qujbus fidem fatio ego Lazarinus Trudu notarius publicus jn toto judicato Arboren[sis], cum signo meo solito artis notarie, signum depono.
30Ego Marchus Antonius gavilan, publicus notarius, ad hanc concessionem presens fuj cum supra dictis nomjnatis testibus, et sic de hoc me subscribo, et meum solitum artis notarie quo jn publico utor, apono signum.
31Ego Petrus de Campo, Apostolica hac jnperialj autoritate notarijo, fidem fatio quj dum stipulata fuit presens concessio, presens fuj et sic meumque apono signum.
***
2.3 pro bene jllj fato]. Si veda Il Condaghe di Santa Maria di Bonarcado, cit., p. 110 (162.5) in cui compare una formula analoga: Custu bene li faço ego iudice Barusone ad Sancta Maria de Bonarcadu, con la dislocazione a sinistra del clitico, che ha chiaro valore di dativo. Nel nostro testo, jllj non sembra però pienamente congruente con quanto precede (fato custa donaxione pro bene jllj fato assa Eclesia de Santu Martinj) a meno che non si interpreti dopo aver inserito una virgola di seguito a bene con il senso di ‘faccio questa donazione a fin di bene, gliela faccio alla Chiesa di S. Martino’. A tal proposito non soccorre la copia della donazione pubblicata nel Codex Diplomaticus Sardiniae da P. Tola, trascrizione da considerare con le dovute cautele per evidenti errori di lettura: qui infatti compare ila che si potrebbe emendare in lla, se si intende: ‘faccio questa donazione a fin di bene, (lla fato) cioè la faccio alla Chiesa di S. Martino’. Sembra comunque che questa formula di donazione sia in qualche modo il frutto di un travisamento di espressioni analoghe, caratterizzate dallo schema ricorrente “pro bene qui li fato” o “pro bene qui fato”, per cui è probabile l’erronea omissione di qui. Leggiamo infatti in una donazione di Barisone I, giudice di Arborea, all’Opera di Santa Maria di Pisa (1184): fazo custa carta pro bene ki fazo ad Sancta Maria de Pisa (cfr. B. Fadda, Le pergamene relative alla Sardegna nel Diplomatico della Primaziale dell’Archivio di Stato di Pisa, «Archivio Storico Sardo», XLI, (2001), p. 84); nelle Carte Volgari, XI, 1: fazzuli carta ad sanctu Jorgi de Suelli su donnu miu, pro beni ki lli fegit Juigi Troodori ad sanctu Jorgi. Ancora, nella donazione di Benedetta de Lacon, signora del giudicato di Cagliari, relativa a terre e poderi in favore della Chiesa e del Vescovato di S. Antioco di Solci (1216), conservata nell’Archivio Arcivescovile di Cagliari si legge: Ego Benedicta de Lacon (…) fazu custa carta pro beni qui’ll’ai fazu a su Donnu miu Santu Antiogu de Iscla de Sulki (cfr. Tola, Codex Diplomaticus Sardiniae, T. I, p. I, p. 328), ecc. Nonostante la ricca esemplificazione al riguardo, preferisco non emendare qui il testo della donazione di Pietro II, di cui si è dimostrata la non autenticità, in quanto anche questo indizio può concorrere alla tesi della tarda falsificazione del documento, avvenuta probabilmente sulla traccia di altre donazioni autentiche il cui formulario non viene più ben compreso dagli stessi falsari.
2.5 Saltu]. Il termine saltu, che rendo in corsivo, compare ripetutamente nel corpo del testo a segnalare la fine della descrizione dei confini geografici di ognuno dei saltos. Come già rilevato nell’Introduzione, si tratta di probabile erroneo scioglimento dell’abbreviazione STU per suprascriptu.
2.6 Cuguçadu] Cugucadu
2.8 margujnj deretu a Paulj de Coada] margujnj deretu (c. 3r) deretu a Paulj de Coada. L’ultima parola della carta 2v si trova annotata sul margine inferiore destro della carta, come promemoria per l’inizio della carta seguente.
2.15 annu] amnu
2.17 feudu eo portadiga]. Si tratta di prestazioni feudali della Sardegna spagnola. Il termine feu indica un tributo personale, costituito da una quota fissa in denaro; la portadìa o portadiga, nota anche col nome di terraticu, costituisce invece una forma di fitto agrario generalmente consistente in una quota di cereali pari alla metà del quantitativo seminato.
2.18 o dessobedienxia]. La o è racchiusa tra due virgole.
2.24 custu bene qui apo fatu] custu bene qui quj apo fatu. Qui è annotato nel margine inferiore come promemoria per l’inizio della carta seguente.


text:
Cosmologia
Le cosmologia es le branca del astrophysica que studia le origine, historia, structura e dynamica del Universo. Cosmologistas studia como le Universo se originava, le ration per que le galaxias se localisa ubi nos vide los hodie, e le futuro distante del Universo.
Iste es un epocha de auro pro cosmologia. Iste son excitative momentos pro le cosmologistas. Nove telescopios, missiones spatial e experimentos genera datos a un rata tremende e nove experimentos appare in linea quasi quotidianmente. Le initial parte del seculo XXI promitte esser un periodo de tempore stupende pro le astrophysicos. E sperantiosemente, nos incontrara responsas pro alicun del grande questiones del cosmologia.


text:
Boru
Artìculu in LSC
Su boru o boro est s'elementu chìmicu de sa tàula periòdica de is elementos chi tenet a sìmbulu B e de nùmeru atòmicu 5. Est unu semimetallu trivalente e s'agatat abondante in su borace. B'ant duos allotropi de su borax: su boro amorfu, chi est unu prùine castàngiu, e su boro metàllicu chi est nieddu. Sa forma metàllica est tosta (9,3 in s'iscala de Mohs) e est una mala allogadera a temperadura ambiente. Su boru non s'agatat lìberu in natura. Custu elementu tenet propiedades e reatividades simigiantes a is silìtziu e est unu semicondutore (relatzione diagonale).


text:
Confucio
Confucio (in sinense: 孔夫子, Kǒng Fūzǐ), nato in Zōu (Statu de Lu, hodie in provincia de Shangdong) in die 28 septembre 551 AEC et mortuo in die 11 aprile 479 AEC in Qufu, es philosopho sinense majore. Suo schola philosophico, confucianismo, defende ethica sociale basato super harmonia familiale, respecto de superiores sociale, rituales formale et benevolentia inter humanos.
Ideas de Confucio es fundamentale durante seculos in mundo sinitico (Sina, Nipponia, Corea, Vietnam); hodie, semper habe influentia culturale majore in isto spatio.


text:
Terraba
Articulu in campidanesu
Coordinadas: 39°43′11.03″N 8°38′10.62″E / 39.719731°N 8.636284°E
Terraba o Terrarba est una bidda de 9 822 bividoris[2] de sa Provìntzia de Aristanis in su Campidanu de Aristanis.
Territoriu[modìfica | modìfica su còdighe de orìgine]
Su territòriu de Terraba est situau in su Campidanu cabesuesu. Una parti de is 34,87 km² de sa superfitzi sua, est cumprèndia in s'àrea de sa Pranura de Terraba, ca est stètia bonificada, cumintzendi de su 1918.
Sa positzioni de su centru abitau, agatendi·si in mesu a su caminu de s'istrada stadali 126 Occidentale Sarda chi partit de Marrùbiu e arribat a Sant'Antiogu, ndi fait una gruxi importanti de bias conca a is centrus de sa Provìntzia de Sud Sardigna.
Su municìpiu s'agatat a 9 metrus asuba a su mari. Su livellu massimu e minimu de artària funt 30m e 0m a.s.m.
Terraba stèsiat 23 km de sa tzitadi de sa biddamanna de provìntzia, Aristanis e 75 km de sa biddamanna de Sardegna, Casteddu.
Riferimentus[modìfica | modìfica su còdighe de orìgine]
- ↑ (IT) Comune di Terralba, DELIBERAZIONE DI CONSIGLIO COMUNALE N.40 del 19.07.2010 (PDF), trìulas 2010. URL consultadu su 31 maju 2020 (archiviadu dae s'url originale su 20 freàrgiu 2015).
- ↑ (IT) Bilancio demografico anno 2021 (dati provvisori) Comune: Terralba, in demo.istat.it. URL consultadu s'8 nadale 2021.


text:
In Crabònia sa proposta licanza de su “Birrificio Mediterraneo”
* Dae sa terra a sa butìllia * - "Linea Classica", "Linea Selezione" e "Linea 18 12". Sunt custas sas tres propostas de su "Birrificio Mediterraneo" de Crabònia, una realidade brassicola màstrina chi at pesadu un'idea de birra chi costoit totu sa passione mediterrànea. Sa passione chi agatamus in sa Pale Ale Diciottododici, in sa Double Ipa Accabadora, in sa Iga Birbosa, in sa Imperial Porter D'Imma, in sa Blanche Ispana, in sa American Ipa Majora, in sa Pale Ale Mediterranea, in sa White Ipa Pompia Est e in sa Tripel Sovrana.
Nàschidu in su 2016 dae sa boulontade de Franco Spanu, su "Birrificio Mediterraneo" biet sa lughe cun sa punna de connòschere su mundu ispantosu de sas birras màstrinas de calidade. In prus de sa passione, a afortiare s'idea de Franco est istadu puru s'adòbiu cun sos mastros birràios Antonio Matzei e Ottavio Naseddu.
S'amore pro sa calidade, su rispetu de sas matèrias primàrgias, sas cumpetèntzias imprenditoriales de Franco sunt su tzimentu de unu progetu importante chi faghet faeddare de sei.
Pro sos de su "Birrificio Mediterraneo" creare sa birra est unu biàgiu interessante peri sas alchimias de sa natura. Unu biàgiu meravigiosu chi cheret sabidoria, passione, esperièntzia, umiltade, istùdiu e atuamentu.
Pro realizare custu progetu birràiu sa primu cosa fata est istada sa de chircare cun atentzione matèrias primàrgias primorosas. Posca, onni ingrediente si pesat cun pretzisione. Duncas, su traballu sighit cun sa molidura de su maltu. A pustis custu ingrediente at a bènnere mesciadu cun s'abba e cun sos àteros cereales. Totu custu si faghet pro sa produtzione de su mùstiu de birra pro mèdiu de sa trasformatzione de sos àmidos de s'òrgiu etotu.
Posca de sa coladura, su mùstiu sighit sa buddidura; custa est sa fase de lupoladura, una fase importante chi determinat su tastu marigosu de sa bèvida. Galu su mùstiu est tzentrifugadu e postu a isfridare. In fines si tramudat in intro de sas cubedinas de incubonadura e cumpridura.
A manera crara, onni eticheta abisòngiat de tempos pròpios e de atentziones dislindas chi pertocant s'istile e sa tècnica de su mastru birràiu.
Est s'isperimentatzione fitiana chi faghet de ghia a totu sa filosofia de su birrifìtziu de Crabònia. Cun custa punna si produint birras noas chi contat sa Sardigna.
Sos istiles produidos dae custa realidade brassìcola lompent dae sa traditzione tedesca, belga, inglesa e americana. Sas etichetas propostas sunt totus bèvidas chi meressent de èssere consideradas ca sunt produtos licanzos meda. Sunt unu donu bellu chi Franco Scano at fatu a sos amantiosos de sa birra.
Dae sa terra a sa butìllia
Progetu realizadu cun sa partetzipatzione de sa Regione Autònoma de Sardigna – L.R. LR 22/2018, art. 22


text:
Wiki
Unu wiki est unu situ o giàssu Web (o una colletzione de documentos ipertestuales) chi benit aggiornadu dae sos utentes e su materiale est iviluppadu cun sa collaboratzione de tottu sos chi bi ana s'intrada. Sas modificas sunu abertas, in su sensu chi su materiale podet esse' modificadu dae tutte sos utentes (a bortas solu si registrados, a bortas anonimos) e cunsistini non solu in aggiuntas, ma puru in modificas e cancelladuras de su chi fit istadu iscrittu primu dae atteros autores. Sa modificas sunt registradas in d'una cronologia chi, in su casu, permittit de che torrare s'iscrittu a comente fit; s'iscopu est cussu de condividere, iscambiare, immagazinare e ottimizare sas informatziones in modu collaborativu. In pius su numene wiki indicat su software utilizadu pro criare su situ web e su server.
Istoria[modìfica | modìfica su còdighe de orìgine]
WikiWikiWeb est istadu su primu nomene de wiki. Ward Cunningham aiat cominzadu a isviluppare WikiWikiWeb in su 1994, e l'aiat installadu in su Dominiu Internetsu 25 de martu de su 1995. Cunningham l'aiat jamada gai ammentendesi de una impiegada de s'aeroporto de Honolulu chi l'aiat invitadu a leare su Wiki Wiki, chi fit sa navetta.


text:
Elementu chìmicu
Artìculu in LSC
Unu elementu chìmicu est un'àtomu caraterizadu dae unu nùmeru de protones determinadu. Unu impare de àtomos de su matessi elementu chìmicu, pigadu singularmente tenent su matessi nùmeru e su matessi disponimentu de sos eletrones, ma podent diferire, sende gasi su nùmeru de protones, pro massa atòmica, overas pro su nùmeru de neutrones. Sunt sos costituentes fundamentales de totu sas sustàntzias connotas e, fintzas a su 2020, nde sunt istados iscobertos 118, de sos cales una bintina instàbiles in cantu radioativos; sunt ordinados in base a su nùmeru atòmicu (su nùmeru de sos protones in s'àtomu) in un'ischema nòdidu che tàula periòdica de sos elementos.[1][2]
In chìmica, si narat chi duos o prus àtomos pertenent a su matessi elementu chìmicu chi sunt caraterizados dae su matessi nùmeru atòmicu (Z)[3], est a nàrrere de unu matessi nùmeru de protones. Sos àtomos de su matessi elementu podent difèrrere antimes pro su nùmeru de sos neutrones (massa); in piessignu àtomos de su matessi elementu chìmicu ma cun nùmeru de neutrones diferente sunt narados isòtopos.
Chi una sustàntzia chìmica est costituida dae àtomos de su matessi elementu si ddi narat "sustàntzia simpre", mentras chi est costituida dae àtomos de elementos diferentes si ddi narat "cumpostu chìmicu". S'ispissu a sas sustàntzias simpres si ddi narat "elementos".[4]
Notas[modìfica | modìfica su còdighe de orìgine]
- ↑ elemento, in treccani.it.
- ↑ Elementi chimici: origine e natura, in treccani.it.
- ↑ chemical element, in goldbook.iupac.org.
- ↑ chemical element, in goldbook.iupac.org.


text:
Noa Achitània
Coordinadas: 44°50′11.76″N 0°35′19.68″W / 44.8366°N 0.5888°W
Artìculu in LSC
Sa Noa Achitània (in frantzesu Nouvelle-Aquitaine, in otzitanu Nòva Aquitània, Novèla Aquitània, in bascu Akitania Berria, in poitevin-santongesu Novéle Aguiéne) est una de sas regiones de Frantza. Est istada istituida in su 2016 in fatu a sa reforma territoriale de su 2014 acorpende sas pretzedentes regiones Achitània, Limosinu e Poitou-Charentes. At assuntadu, cun custa fusione, su nùmene provisòriu de Achitània-Limosinu-Poitou-Charentes. Su 30 cabudanne 2016, a pustis de s'aprovatzione a banda de su guvernu, at pigadu sa denumenatzione currente. Est partida in dòighi dipartimentos e su cabulogu suo est Bordeaux. Sas tzitades printzipales de sa regione a segus de Bordeaux, sunt Poitiers e Limoges.
Cun tirada de 84 061 km² est sa regione frantzesa prus isterrida. Contat unos 5.809.000 bividores. Allindat in s'ovest cun s'Otzèanu Atlànticu, in su norte lòcanat cun sos Paisos de sa Lòira e su Tzentru-Badde de Lòira, in s'estu cun sa Auvèrnia-Ròdanu-Alpes, in su sud-estu cun sa regione amministrativa de Otzitània, in su sud cun is comunidades autònomas Ispagna de is Paisos Bascos e de Navarra.
Est assentada in sos dipartimentos de: Charente (16), Charente-Maritime (17), Corrèze (19), Creuse (23), Dordogna (24), Gironda (33), Landes (40), Lot-et-Garonne (47), Pireneos Atlànticos (64), Deux-Sèvres (79), Vienne (86) e Alta Vienne (87). Sunt apo inclùdidu in sa regione 258 cantones e 4505 comunas.